open-index/open-wikipedia-markdown huggingface dataset:
മൾടി വേ സ്വിച്ച്

കെട്ടിട വയറിങ്ങുകളിൽ ഒന്നിലധികം സ്ഥാനങ്ങളിൽ നിന്ന് വൈദ്യുതഉപകരണങ്ങളെ (പലപ്പോഴും  വൈദ്യുത  ദീപങ്ങൾ , എന്നാൽ മറ്റു ഉപകരണങ്ങളും ആകാം) നിയന്ത്രിക്കാൻ വേണ്ടി ഒന്നിലധികം സ്വിച്ച്കളെ തമ്മിൽ പരസ്പരം യോജിപ്പിച്ച് ഉപയോഗിക്കുന്ന സ്വിച്ചുകളാണ് മൾട്ടി വേ സ്വിച്ച്. ഉദാഹരണത്തിന് ഒരു വലിയ മുറിയിലെയോ ഗോവണിപ്പടികളിലെയൊ ഇടനാഴിയിലേയോ വൈദ്യുത ദീപങ്ങൾ ഒന്നിലധികം സ്ഥലത്തുനിന്നും പ്രവർത്തിപ്പിക്കാനായി മൾട്ടിവേ സ്വിച്ച് ഉപയോഗിക്കുന്നു.
### 3 വേ 4 വേ  സ്വിച്ചുകൾ
വൈദ്യുത ദീപങ്ങളെ ഒന്നിലധികം സ്ഥാനങ്ങളിൽ നിന്ന് നിയന്ത്രിക്കാനാണ് ഇത്തരം സ്വിച്ചുകൾ ഉപയോഗിക്കുന്നത്.അടിസ്ഥാനപരമായി ഇവ ഏക ധ്രുവ ഏക ക്ഷേപന ഗണത്തിൽ പെട്ട (സിംഗിൾ പോൾ,സിംഗിൾ ത്രോ (SPST )) സ്വിച്ചുകൾ ആണ് .ഇവയെ പരസ്പരം ബന്ദിപ്പിക്കുന്ന വയറുകളെ  ട്രവേലെർ (traveler )എന്ന് വിളിക്കുന്നു.സ്വിച്ചുകളുടെ  ഓൺ ഓഫ്‌ അവസ്ഥകൾ  മാറ്റം വരുന്നത്  ട്രവലെർകളുടെ സമ്പർക്കം മൂലമാണ്.രണ്ടിലതികം സ്ഥാനങ്ങളിൽ നിന്ന് നിയന്ത്രിക്കാൻ സവിശേഷമായി 4 വേ  സ്വിച്ചുകൾ കൂടി ഉപയോഗപ്പെടുത്തുന്നു.

ലഘുചിത്രം|നടുവിൽ
ലഘുചിത്രം|നടുവിൽ|3 വേ 4 വേ  സ്വിച്  വയറിംഗ്

വർഗ്ഗം:വൈദ്യുതവിതരണോപകരണങ്ങൾ
ജെയിംസ് ഫ്രാങ്ക്

നോബൽ സമ്മാന ജേതാവായ ഒരു ഒരു ജെർമ്മൻ ഭൗതികശാസ്ത്രജ്ഞൻ ആണ് **ജെയിംസ് ഫ്രാങ്ക്** (ജീവിതകാലം: 26 ഓഗസ്റ്റ് 1882 - 21 മേയ് 1964). ആറ്റത്തിന്റെ മേൽ ഇലക്ട്രോൺ ഉണ്ടാക്കുന്ന ആഘാതങ്ങൾ സംബന്ധിക്കുന്ന നിയമങ്ങൾ കണ്ടെത്തിയതിന് ഗുസ്താവ് ഹെട്സ്നൊപ്പം 1925ൽ നോബൽ സമ്മാനം പങ്കിട്ടു.. അദ്ദേഹം ബെർലിനിലെ ഫ്രെഡറിക് വില്യം സർവകലാശാലയിൽ നിന്നും 1906ൽ ഡോക്ടറേറ്റും 1911ൽ ഹാബിലിറ്റേഷനും (habilitation) പൂർത്തിയാക്കി.

## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1882-ൽ ജനിച്ചവർ
വർഗ്ഗം:1964-ൽ മരിച്ചവർ
ഗുസ്താവ് ലുഡ്‌വിഗ് ഹെർട്സ്

നോബൽ സമ്മാന ജേതാവായ ഒരു ഒരു ജെർമ്മൻ ഭൗതികശാസ്ത്രജ്ഞൻ ആയിരുന്നു **ഗുസ്താവ് ലുഡ്‌വിഗ് ഹെർട്സ്**(22 ജൂലൈ 1887 - 30 ഒക്ടോബർ 1975). പ്രശസ്ത ശാസ്ത്രജ്ഞനായിരുന്ന ഹെൻറിച്ച് റുഡോൾഫ് ഹെർട്സിന്റെ അനന്തരവൻ ആയിരുന്നു. അദ്ദേഹത്തിന് ഹെൻറിച്ച് ലിയോപോൾഡ് റൂബൻസിന്റെ കീഴിൽ 1911-ൽ ഡോക്ടറേറ്റ് ലഭിച്ചു.

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1887-ൽ ജനിച്ചവർ
ഇർബിൽ

വടക്കൻ ഇറാഖിലെ ഒരു നഗരമാണ് എർബിൽ. കുർദിസ്ഥാന്റെ തലസ്ഥാനം എന്നറിയപ്പെടുന്ന ഈ നഗരത്തിന് ഒരു പുരാതന ചരിത്രമുണ്ട്. എർബിൽ ഗവർണറേറ്റിലാണ് നഗരം സ്ഥിതിചെയ്യുന്നത്.

ഇർബിലിലെ മനുഷ്യവാസത്തിന് ബിസി അഞ്ചാം സഹസ്രാബ്ദത്തോളം പഴക്കമുണ്ട്. നഗരത്തിൻ്റെ ഹൃദയഭാഗത്ത് പുരാതനമായ ഇർബിൽ കോട്ടയും മുദാഫാരിയ മിനാരവും സ്ഥിതിചെയ്യുന്നു. ഈ പ്രദേശത്തെക്കുറിച്ചുള്ള ആദ്യകാലത്തെ ചരിത്രപരമായ പരാമർശം സുമേറിലെ ഊറിൻ്റെ മൂന്നാം രാജവംശത്തിൻ്റെ കാലത്ത്, ഷുൽഗി രാജാവ് ഉർബിലം നഗരത്തെക്കുറിച്ച് പരാമർശിച്ചപ്പോഴാണ്. പിന്നീട് അസീറിയക്കാർ ഈ നഗരം കീഴടക്കി.

## അവലംബം

വർഗ്ഗം:ഇറാഖിലെ നഗരങ്ങൾ
ജീൻ ബാപ്റ്റിസ്റ്റ് പെറിൻ

നോബൽ സമ്മാന ജേതാവായ ഒരു ഫ്രെഞ്ച് ഭൗതിക ശാസ്ത്രജ്ഞനായിരുന്നു **ജീൻ ബാപ്റ്റിസ്റ്റ് പെറിൻ**(30 സെപ്റ്റംബർ 1870 - 17 ഏപ്രിൽ 1942). ദ്രാവകങ്ങളിൽ സൂക്ഷ്മ കണങ്ങളുടെ ബ്രൗണിയൻ ചലനങ്ങളേക്കുറിച്ച് നടത്തിയ പഠനങ്ങൾക്ക് 1926-ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.
അവഗാഡ്രോ സംഖ്യ അനേകം രീതികളിൽ അദ്ദേഹം കണ്ടുപിടിക്കുകയുണ്ടായി.  സൗരോർജ്ജം ഉണ്ടാകുന്നത് ഹൈഡ്രജൻ തന്മാത്രകളുടെ തെർമോ-ന്യൂക്ലിയാർ പ്രതിപ്രവർത്തനം വഴിയാണ് എന്ന് അദ്ദേഹം സമർത്ഥിച്ചു.

## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1870-ൽ ജനിച്ചവർ
വർഗ്ഗം:1942-ൽ മരിച്ചവർ
ചാൾസ് തോംസൺ റീസ് വിൽസൺ

നോബൽ സമ്മാന ജേതാവായ ഒരു സ്കോട്ടിഷ് ഭൗതിക ശാസ്ത്രജ്ഞനായിരുന്നു **ചാൾസ് തോംസൺ റീസ് വിൽസൺ**,CH, FRS(14 ഫെബ്രുവരി 1869 - 15 നവംബർ 1959). ക്ലൗഡ് ചേംബർ കണ്ടുപിടിച്ചതിന് അദ്ദേഹത്തിന് 1927ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.

## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1869-ൽ ജനിച്ചവർ
വർഗ്ഗം:1959-ൽ മരിച്ചവർ
ഓവൻ വില്ലൻസ് റിച്ചാർഡ്സൺ

നോബൽ സമ്മാന ജേതാവായ ഒരു ബ്രിട്ടീഷ് ഭൗതിക ശാസ്ത്രജ്ഞനായിരുന്നു **സർ ഓവൻ വില്യൻസ് റിച്ചാർഡ്സൺ**(26 ഏപ്രിൽ 1879 - 15 ഫെബ്രുവരി 1959). തെർമയോണിക് എമിഷനിൽ നടത്തിയ പഠനങ്ങൾക്കും തുടർന്ന് റിച്ചാർഡ്സൺ നിയമം കണ്ടുപിടിച്ചതിനും അദ്ദേഹത്തിന് 1928ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.

## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1879-ൽ ജനിച്ചവർ
തെക്കേകര കിഴക്കുംമുറി

ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് തെക്കേകര കിഴക്കുംമുറി . ഗാന്ധിജി സ്മാരക ഗ്രന്ഥ ശാല ഈ ഗ്രാമത്തിൽ സ്ഥിതി ചെയ്യുന്നു. പള്ളിപ്പാട് പഞ്ചായത്തിന്റെ തെക്കേ കിഴക്കേ അതിർത്തിയിൽ ആണ് തെക്കേകര കിഴക്കുംമുറി  കര സ്ഥിതി ചെയുന്നത്. അച്ചൻ കോവിൽ ആറ ഇവിടെ കൂടി ഒഴുകുന്നു
തെക്കേകരകിഴക്ക്

ആലപ്പുഴ ജില്ലയിൽ കാർത്തികപ്പള്ളി താലൂക്കിൽ പള്ളിപ്പാട് പഞ്ചായത്തിൽപെട്ട ഒരു ഗ്രാമമാണ് **തെക്കേകരകിഴക്ക്**. ഒരു ഗാന്ധിജി സ്മാരക ഗ്രന്ഥശാല ഈ ഗ്രാമത്തിലുണ്ട്. പള്ളിപ്പാട് പഞ്ചായത്തിന്റെ തെക്കേ കിഴക്കേ അതിർത്തിയിൽ ആണ് തെക്കേകര കിഴക്കുംമുറികര സ്ഥിതി ചെയുന്നത്. അരയകുളങ്ങര ക്ഷേത്രം ഇവിടെ സ്ഥിതി ചെയ്യുന്നു. അച്ചൻ കോവിൽ ആറ് ഈ ഗ്രാമത്തിൽക്കൂടി ഒഴുകുന്നു.
നടുവട്ടം

**നടുവട്ടം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*നടുവട്ടം  -എറണാകുളം ജില്ലയിലെ ആലുവ ബ്ലോക്ക് പഞ്ചായത്തിന്റെയും മലയാറ്റൂർ-നീലീശ്വരം പഞ്ചായത്തിന്റെയും കീഴിൽ വരുന്ന ഒരു പ്രദേശം.
*നടുവട്ടം - ആലപ്പുഴ ജില്ലയിലെ കാർത്തികപ്പള്ളി താലൂക്കിൽ പള്ളിപ്പാട് എന്ന ഗ്രാമത്തിന്റെ മധ്യഭാഗത്തുള്ള പ്രദേശമാണ് നടുവട്ടം.
*നടുവട്ടം - കേരളത്തിലെ തൃശൂർ ജില്ലയിലുള്ള വരവൂർ പഞ്ചായത്തിലെ ഗ്രാമപ്രദേശം
എണ്ണത്തുള്ളി പരീക്ഷണം

1909ൽ റോബർട്ട് എ മില്ലിക്കനും ഹാർവി ഫ്ലെച്ചറും കൂടി അടിസ്ഥാന വൈദ്യുത ചാർജ്ജ് അഥവാ ഒരു ഇലക്ട്രോണിന്റെ ചാർജ്ജ് നിർണ്ണയിക്കാൻ നടത്തിയ പരീക്ഷണമാണ് **മില്ലിക്കൻ എണ്ണത്തുള്ളി പരീക്ഷണം**.

രണ്ടു തിരശ്ചീനമായി സ്ഥിതിചെയ്യുന്ന ലോഹ ഇലക്ട്രോഡുകളുടെ ഇടയിലൂടെ സഞ്ചരിക്കുന്ന തീരെച്ചെറിയ എണ്ണത്തുള്ളികളെ നിരീക്ഷിച്ചാണ് ഈ പരീക്ഷണം നടത്തിയത്. ആദ്യമേ ഇലക്ട്രോഡുകൾക്കിടയിൽ ഇലക്ട്രിക് ഫീൽഡ് ഇല്ലാതെ ഈ എണ്ണത്തുള്ളികളെ സഞ്ചരിക്കാൻ വിടുന്നു അവയുടെ ടെർമിനൽ പ്രവേഗം കണക്കുകൂട്ടുന്നു. ഈ ടെർമിനൽ പ്രവേഗം ഗുരുത്വ ബലത്തിന് തുല്യമായിരിക്കും. ഈ ഗുരുത്വബലം തുള്ളിയുടെ ആരത്തിനും പിണ്ഡത്തിനും ആനുപാതികമായിരിക്കും. ഇത് എണ്ണയുടെ സാന്ദ്രതയും ഉപയോഗിച്ച് കണ്ടെത്താം. പിന്നീട് ഇലക്ട്രോഡുകൾക്കിടയിൽ വോൾട്ടേജ് നൽകുന്നു. എണ്ണത്തുള്ളികൾ ഒരു മെക്കാനിക്കൽ സംതുലനത്തിൽ നിലനിൽക്കുന്ന രീതിയിൽ വൈദ്യുത ഫീൽഡ് ക്രമീകരിക്കുന്നു. അപ്പോൾ തുള്ളിയിൽ അനുഭവപ്പെടുന്ന ഗുരുത്വബലവും വൈദ്യുത ബലവും സംതുലനത്തിലായിരിക്കും. ഗുരുത്വബലവും വൈദ്യുത ഫീൽഡിന്റെ അളവും ഉപയോഗിച്ച് മില്ലിക്കനും ഫ്ലെച്ചറും എണ്ണത്തുള്ളിയുടെ ചാർജ്ജ് കണ്ടുപിടിച്ചു. അനേകം എണ്ണത്തുള്ളികൾ ഉപയോഗിച്ച് ഈ പരീക്ഷണം ആവർത്തിക്കുകയും അതിൽനിന്നും എണ്ണത്തുള്ളികളുടെ ചാർജ്ജുകൾ ഒരു പ്രത്യേക സംഖ്യയുടെ ഗുണിതങ്ങളാണെന്ന് തെളിയിക്കുകയും ചെയ്തു. ആ വില 1.5924(17)×10−19 കൂളോം ആണെന്ന് കണ്ടെത്തി. ആധുനിത ശാസ്ത്രത്തിൽ സ്വീകരിക്കപ്പെട്ടിട്ടുള്ള അടിസ്ഥാന ചാർജ്ജിന്റെ വിലയായ 1.602176487(40)×10−19 കൂളോം ആയി 1% ത്തിന്റെ വ്യത്യാസംമാത്രമേ ഈ വിലക്ക് സംഭവിച്ചിട്ടുള്ളു. ഈ വില ഒരു ഇലക്ട്രോണിന്റെ ചാർജ്ജ് ആയി സ്വീകരിക്കപ്പെട്ടിരിക്കുന്നു.

വർഗ്ഗം:ഭൗതികശാസ്ത്രത്തിലെ പരീക്ഷണങ്ങൾ
വർഗ്ഗം:ക്വാണ്ടം ഭൗതികം
വിക്ടർ ഫ്രാൻസിസ് ഹെസ്

കോസ്മിക് കിരണങ്ങൾ കണ്ടുപിടിച്ച ഓസ്ട്രിയൻ-അമേരിക്കൻ ഭൗതികശാസ്ത്രജ്ഞനായിരുന്നു **വിക്ടർ ഫ്രാൻസിസ് ഹെസ്** (24 ജൂൺ 1883 - 17 ഡിസംബർ 1964). 1936ൽ അദ്ദേഹത്തിന് ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു.

## അവലംബം

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1883-ൽ ജനിച്ചവർ
വർഗ്ഗം:ജൂൺ 24-ന് ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ഡിസംബർ 17-ന് മരിച്ചവർ
റോജർ പെൻറോസ്

ഭൗതികശാസ്ത്ര നൊബേൽ പുരസ്കാരത്തിന് അർഹനായ വിഖ്യാത ശാസ്ത്രജ്ഞനാണ് സർ റോജർ പെൻറോസ്. 

ഗണിതഭൗതിക ശാസ്ത്ര‍ജ്ഞൻ ശാസ്ത്രതത്വചിന്തകൻ എന്നീ നിലകളിൽ ശ്രദ്ധേയനായ **സർ റോജർ പെൻറോസ്** (ജനനം : 1931 ആഗസ്റ്റ് 8). ഒാക്സ്ഫോർഡ് സർവ്വകലാശാലയിലെ ഗണിത ഇൻസ്റ്റിറ്റ്യൂട്ടിലെ എമേർഷ്യസ് റൗസ് ബാൾ പ്രൊഫസർ ഓഫ് മാത്തമാറ്റിക്സാണ്. വാർദ്ധം കോളേജിലെ എമേർഷ്യസ് ഫെല്ലോ കൂടിയാണ് അദ്ദേഹം.

ഗണിതഭൗതികത്തിലെ ശ്രദ്ധേയമായ സംഭാവനകൾക്കാണ് അദ്ദേഹം അറിയപ്പെടുന്നത്. പ്രത്യേകിച്ച് സാമാന്യ ആപേക്ഷികതയിലെയും പ്രപഞ്ചവിജ്ഞാനീയത്തിലെയും പ്രധാന സംഭാവനകൾ. 1988 ലെ ഭൗതികത്തിലെ വുൾഫ് പ്രൈസ് ഉൾപ്പെടെ അനേകം പുരസ്കാരങ്ങൾ അദ്ദേഹത്തിന് ലഭിച്ചിട്ടുണ്ട്. നമ്മുടെ പ്രപഞ്ചത്തെ മനസ്സിലാക്കുന്നതിനായി സ്റ്റീഫൻ ഹോക്കിംഗിന്റെ കൂടെ അദ്ദേഹം  നടത്തിയ ഗവേഷണങ്ങൾക്കും സംഭാവനകൾക്കുമാണ് ഭൗതികത്തിലെ വുൾഫ് പ്രൈസ് ലഭിച്ചത്.  തമോഗർത്തങ്ങളെ കുറിച്ചുള്ള പഠനത്തിന് ജർമനിയിൽ നിന്നുള്ള റെയ്ൻഗാർഡ് ജെൻസെൽ, യു.എസ്.ഗവേഷകയായ ആൻഡ്രിയ ഘേസ് എന്നിവരോടൊപ്പമാണ് പെൻറോസ് 2020 ലെ ഭൗതിക ശാസ്ത്രത്തിനുള്ള നോബൽ പുരസ്കാരം പങ്കിട്ടത്.

## അവലംബം

2. 

തമോഗർത്ത ഗവേഷണം: മൂന്ന് പേർക്ക് ഭൗതികശാസ്ത്ര നൊബേൽ

വർഗ്ഗം:ഗണിതശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:ഭൗതികശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:കോപ്ലി മെഡൽ നേടിയവർ
വർഗ്ഗം:1931-ൽ ജനിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
കാൾ ഡേവിഡ് ആൻഡേഴ്സൺ

ഒരു അമേരിക്കൻ ഭൗതികശാസ്ത്രജ്ഞനായിരുന്നു **കാൾ ഡേവിഡ് ആൻഡേഴ്സൺ**(സെപ്റ്റംബർ 3, 1905 - ജനുവരി 11, 1991). പോസിട്രോൺ കണ്ടുപിടിച്ചതിന് 1936ൽ ഭൗതികശാസ്ത്രത്തിനുള്ള നോബൽ സമ്മാനം ലഭിച്ചു. പോസിട്രോണിന്റെയും പിന്നീട് മ്യുവോണിന്റെയും കണ്ടുപിടിത്തത്തിന്റെ പേരിലാണ് ഇന്ന് ആൻഡേഴ്സൺ അറിയപ്പെടുന്നത്.

## പുറത്തേയ്ക്കുള്ള കണ്ണികൾ

* 
* 
* Annotated bibliography for Carl David Anderson from the Alsos Digital Library for Nuclear Issues 
* American National Biography, vol. 1, pp.&nbsp;445–446.
* Oral History interview transcript with Carl D. Anderson 30 June 1966, American Institute of Physics, Niels Bohr Library and Archives 
*National Academy of Sciences Biographical Memoir

വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1905-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ജനുവരി 11-ന് മരിച്ചവർ
ഗ്വാഡലഹാര (വിവക്ഷകൾ)

**[[ഗ്വാഡലഹാര]]** മെക്സിക്കോയിലെ ഹലിസ്കോ സംസ്ഥാനത്തിന്റെ തലസ്ഥാനവും രാജ്യത്തെ രണ്ടാമത്തെ ഏറ്റവും വലിയ നഗരവുമാണ്.

**ഗ്വാഡലഹാര** എന്ന പദം കൊണ്ട് താഴെപ്പറയുന്ന കാര്യങ്ങളും വിവക്ഷിക്കാം:

**മെക്സിക്കോയിൽ**:
*ഗ്വാഡലഹാര മെട്രൊപ്പൊളിറ്റൻ പ്രദേശം, ഹലിസ്കോ സംസ്ഥാനത്തെ മെട്രൊപ്പൊളിറ്റൻ പ്രദേശം
*ഗ്വാഡലഹാര സർവ്വകലാശാല, ഗ്വാഡലഹാരയിലുള്ള ഒരു പബ്ലിക്ക് സർവ്വകലാശാല
*സി.ഡി. ഗ്വാഡലഹാര, ഒരു മെക്സിക്കൻ അസോസിയേഷൻ ഫുട്ബോൾ ക്ലബ്

**സ്പെയിനിൽ**:
*ഗ്വാഡലഹാര പ്രവിശ്യ, കാസിൽ-ലാ മാഞ്ചയിലെ ഒരു പ്രവിശ്യ
**ഗ്വാഡലഹാര, കാസിൽ-ലാ മാഞ്ച, പ്രവിശ്യാ തലസ്ഥാനം
**ഗ്വാഡലഹാര (സ്പാനിഷ് കോൺഗ്രസ് ഇലക്ടൊറൽ ഡിസ്ട്രിക്റ്റ്)
*ഗ്വാഡലഹാര യുദ്ധം, 1937ലെ ഒരു സ്പാനിഷ് അഭ്യന്തരയുദ്ധപ്പോരാട്ടം
*സിഡി ഗ്വാഡലഹാര (സ്പെയിൻ), ഒരു സ്പാനിഷ് ഫുട്ബോൾ അസോസിയേഷൻ ക്ലബ്

**വിനോദനത്തിൽ**:
*''ഗ്വാഡലഹാര'' (ചലച്ചിത്രം), 1943ൽ പുറത്തിറങ്ങിയ ഒരു മെക്സിക്കൻ ചിത്രം
*"ഗ്വാഡലഹാര" (ഗാനം), 1937ൽ പെപെ ഗ്വിസാർ രചിച്ച ഒരു ഗാനം
വില്ല്യം ജോസെഫ് ഹാമെർ

thumb|1881-ൽ വില്ല്യം ജോസെഫ് ഹാമെർ
ഒരു ഇലക്ട്രിക്കൽ എഞ്ചിനീയറും, വൈമാനികനുമായിരുന്നു **വില്ല്യം ജോസെഫ് ഹാമെർ** (1858 ഫെബ്രുവരി 26 &mdash; 1934 മാർച്ച് 24). 1908 മുതൽ ഇദ്ദേഹം എഡിസണിന്റെ അഗ്രഗാമികളുടെ പ്രസിഡന്റായിരുന്നു. ഏലിയറ്റ് ക്രെസ്സൺ മെഡൽ ജേതാവുകൂടിയായിരുന്നു ഹാമെർ.

## അവലംബം

## പുറത്തേയ്ക്കുള്ള കണ്ണികൾ
*William J. Hammer at Findagrave

വർഗ്ഗം:1858-ൽ ജനിച്ചവർ
വർഗ്ഗം:1934-ൽ മരിച്ചവർ
വർഗ്ഗം:ഫെബ്രുവരി 26-ന് ജനിച്ചവർ
വർഗ്ഗം:മാർച്ച് 24-ന് മരിച്ചവർ
ഫ്രാൻസിസ് റോബിൻസ് അപ്ട്ടൺ

ഒരു അമേരിക്കൻ   ഊർജ്ജതന്ത്രജ്ഞനും  ഗണിതജ്ഞനായിരുന്നു **ഫ്രാൻസിസ് റോബിൻസ് അപ്ട്ടൺ** (ജനനം: മസാച്ച്യുസെറ്റ്സിലെ പീബഡിയിൽ 1852ൽ; മരണം: ന്യൂജേഴ്സിയിലെ ഓറഞ്ചിൽ 1921 മാർച്ച് 10ന്).

## ആദ്യകാല ജീവിതം
ഫ്രാൻസിസ് അപ്ടൺ എലിജാ വുഡ് അപ്ടണിന്റെയും ലൂസി എലിസബത്ത് വിൻചെസ്റ്ററിന്റെയും മകനായിരുന്നു. എലിജാ നല്ല നിലയിൽ വിദ്യാഭ്യാസം നേടുകയും, പിന്നീട് യൂറോപ്യൻ യാത്രകൾ നടത്തുകയും ചെയ്തു. പിന്നീട് പിതാവിന്റെ അസുഖം കാരണം പിതാവിന്റെ പശ ബിസിനസ്സ് ഏറ്റെടുക്കാൻ അദ്ദേഹം നിർബന്ധിതനായി. ഈ സമയത്ത് 16 വയസ്സായിരുന്നു ഫ്രാൻസിസ് 1875 ൽ മിസ്സിയിലെ ബ്രൺസ്‌വിക്കിലുള്ള ബൗഡോയിൻ കോളേജിൽ നിന്ന് സയൻസ് ബിരുദം നേടിയ ശേഷം ആൻഡോവറിലെ ഫിലിപ്സ് അക്കാദമിയിൽ പഠിക്കുകയായിരുന്നു. അവിടെ എലിസബത്ത് എഫ്. പെറിയെ കണ്ടുമുട്ടിയ അദ്ദേഹം പിന്നീട് അവരെ വിവാഹം കഴിച്ചു.

## അവലംബം

## പുറത്തേയ്ക്കുള്ള കണ്ണികൾ
* Encyclopaedia Britannica
* Libserve
വർഗ്ഗം:1852-ൽ ജനിച്ചവർ
വർഗ്ഗം:1921-ൽ മരിച്ചവർ
വർഗ്ഗം:മാർച്ച് 10-ന് മരിച്ചവർ
നീല നൈൽ

എത്യോപ്യയിലെ ടാനാ തടാകത്തിൽ നിന്നും ജന്മമെടുക്കുന്ന നദിയാണ് നൈൽ നദിയുടെ പ്രധാന പോഷകനദിയായ **നീല നൈൽ** (എത്യൊപ്യയിൽ ടിക്വുർ അബ്ബായും,Ṭiqūr ʿĀbbāy (Black Abay) സുഡാനിൽ ബാ:ർ അൽ അസർഖ്‌ Bahr al Azraq) 1400 കി. മീ. ആണിതിന്റെ നീളം. ഉൽഭവസ്ഥാനത്തുനിന്നും ആദ്യം കിഴക്കോട്ടും പിന്നെ തെക്കോട്ടും അതിനുശേഷം പടിഞ്ഞാറേയ്ക്കും ഗതി മാറ്റുന്ന ഈ ചെറിയ നദി ഒരു ചൂണ്ടക്കൊളുത്തിന്റെ ആകൃതി സ്വീകരിയ്ക്കുന്നു. പടിഞ്ഞാറേയ്ക്കൊഴുകുന്ന നദി സുഡാനിലെ ഖാർതൂമിൽ വച്ച്‌ സഹോദര നദിയായ വെള്ള നൈലുമായി സംഗമിക്കുന്നു.

## കോഴ്സ്
വേനൽക്കാലത്തെ വെള്ളപ്പൊക്കം എത്യോപ്യൻ മലനിരകളിൽ നിന്ന് വളരെയധികം ഫലഭൂയിഷ്ഠമായ മണ്ണ് വെള്ളത്തിൽ കലരുന്നതിനാൽ നദി കടും തവിട്ടുനിറമോ അല്ലെങ്കിൽ കറുത്തനിറമോ ആകാം.
## അവലംബം

വർഗ്ഗം:സുഡാനിലെ നദികൾ
വർഗ്ഗം:ആഫ്രിക്കയിലെ നദികൾ
വർഗ്ഗം:ആഫ്രിക്കയിലെ അന്താരാഷ്ട്രനദികൾ
കപ്പൂച്ചിനോ

ഒരു പരമ്പരാഗത ഇറ്റാലിയൻ കാപ്പിയാണ് **കപ്പൂച്ചിനോ**.  എസ്പ്രസ്സോ, ചൂട് പാൽ, പാലിന്റെ പത എന്നിവ ചേർത്താണ് കപ്പൂച്ചിനോ ഉണ്ടാക്കുന്നത്. കപ്പൂച്ചിനോയിൽ പാലിന് പകരം ക്രീം സാധാരണയായി ഉപയോഗിക്കാറുണ്ട്. കപ്പൂച്ചിനോയിൽ പതയുടെ ഒരു കട്ടികൂടിയ ലെയർ ഉണ്ടായിരിക്കും.

പാലിന് പകരം കപ്പൂച്ചിനോയിൽ ക്രീം ഉപയോഗിക്കാറുണ്ട് അതിന്റെ മുകളിൽ‍ സിനമൺ വിതറിയിടുന്നു. ഇത് ലാറ്റി കോഫിയെക്കാളും അളവ് കുറവും പതയുടെ കട്ടികൂടിയ ഒരു ലെയറോട് കൂടിയതുമായിരിക്കും.

വർഗ്ഗം:കാപ്പി
വർഗ്ഗം:ഇറ്റാലിയൻ പാനീയങ്ങൾ
സാമ്രാട്ട്

ഒരു സാമ്രാജ്യത്തിന്റെ പരിപൂർണ്ണ ഭരണം കൈയ്യാളുന്ന ഭരണാധികാരിയെ പറയുന്ന പേരാണ് **സാമ്രാട്ട്/ചക്രവർത്തി** (). സാമാന്യ നിലയിൽ രാജാവ് എന്നതിനേക്കാൾ ഉയർന്നതായി കണക്കാക്കുന്നതാണ് ചക്രവർത്തി എന്ന പദവി. രാജാക്കന്മാരെ ഒരു രാജ്യത്തിന്റെ ഭരണാധികാരിയായിരിക്കുമ്പോൾ സാമ്രാട്ട് എന്നത് പല രാജ്യങ്ങളുടെ ഭരണാധികാരിയായി കണക്കാക്കപ്പെടുന്നു. രാജാക്കന്മാർക്ക് മറ്റു രാജാക്കന്മാരോടോ ചക്രവർത്തിയോടോ വിധേയത്വമുണ്ടായിരിക്കാം.  

## അവലംബം

## പുറം കണ്ണികൾ

* Ian Mladjov's site at University of Michigan :
**Monarchs (chronology and genealogy) 
**Monarchs (more genealogy) 

വർഗ്ഗം:ചക്രവർത്തികൾ
വർഗ്ഗം:സ്ഥാനപ്പേരുകൾ
വെള്ള നൈൽ

ആഫ്രിക്കയിലെ ഒരു നദിയാണ് **വെള്ള നൈൽ** ( **). നീല നൈലിനോടൊപ്പം നൈൽ നദിയുടെ പ്രധാന പോഷകനദിയാണിത്. ടാൻസാനിയ, ഉഗാണ്ട അതിർത്തിയിലുള്ള വിക്ടോറിയ തടാകമാണ് വെൺനൈലിന്റെ പ്രഭവകേന്ദ്രം എന്നു പൊതുവായി പറയുന്നുവെങ്കിലും ഈ തടാകത്തിന്‌ മറ്റു പോഷക അരുവികൾ ഉണ്ട്‌. ഇതിൽ ഏറ്റവും നീളം കൂടിയ അരുവി റുവണ്ടയിലെ ന്യുങ്ങ്‌വേ കാടുകളിൽ നിന്നും തുടങ്ങുന്നു. ബറുണ്ടിയിൽ നിന്നുൽഭവിക്കുന്ന അരുവിയായ കാഗ്ഗെറാ, ഇതുമായി ചേർന്ന് ബുകോബായ്ക്കടുത്ത്‌ വിക്ടോറിയതടാകത്തിൽ പതിയ്ക്കുന്നു. ഉഗാണ്ടയിലെ ജിൻജ്ജ എന്ന സ്ഥലത്തു വച്ച്‌ ലോക പ്രസിദ്ധമായ വിക്ടോറിയ വെള്ളച്ചാട്ടം സൃഷ്ടിച്ചശേഷം വിക്ടോറിയ നൈൽ രൂപമെടുക്കുന്നു. വിക്ടോറിയ നൈൽ പിന്നെ ക്യൊഗാ , ക്വാന്യ എന്നീ തടാകങ്ങളെയും സ്പർശിച്ച്‌ വടക്കോട്ടൊഴുകി ആൽബർട്ട്‌ തടാകത്തിൽ പതിയ്ക്കുന്നു. 

എന്നാൽ ഇതേ പൊലെ കോംഗൊയിലും ഉഗാണ്ടയിലുമായി സ്ഥിതി ചെയ്യുന്ന എഡ്വേർഡ്‌ തടാകത്തിൽ നിന്നുൽഭവിക്കുന്ന മറ്റൊരരുവിയും നേരിട്ടല്ലെങ്കിലും ഇതിന്റെ പോഷകമാവാറുണ്ട്‌. ഈ അരുവി ആൽബർട്ട്‌ തടാകത്തിൽ വന്നു പതിയ്കുകയാണ്‌ ചെയ്യുന്നത്‌. ഇതേ ആൽബർട്ട്‌ തടാകത്തിന്റെ മറ്റൊരുവശത്താണ്‌ വിക്ടോറിയ നൈൽ ചേരുന്നത്‌. 

ആൽബർട്ട്‌ തടാകത്തിൽ നിന്നു തുടങ്ങുന്ന നൈലിന്റെ പോഷക നദിയെ ആൽബർട്ട്‌ നൈൽ എന്നാണു വിളിക്കുന്നത്‌. ഇതാണ്‌ വൈറ്റ്‌ നൈൽ. നിരവധി തടാകങ്ങളിൽ നിന്ന് ഒഴുകിവരുന്നതു കൊണ്ട്‌ ഇതിൽ ഊറൽ ഇല്ലാത്തതും വെളളം തെളിമയാർന്നതുമാണ്‌. വടക്ക്‌ കിഴക്കോട്ടൊഴുകുന്ന ഈ പോഷകനദി സുഡാനിലെ ഖർത്തോമിൽ ബ്ലൂനൈലുമായി ചേരുന്നു. വിക്ടോറിയ തടാകം മുതൽ ഖർത്തോം വരെ ഏകദേശം 3700 കിലോമീറ്ററാണ് വൈറ്റ് നൈലിന്റെ നീളം. ചിലഭാഗങ്ങളിൽ മൗണ്ടെയ്ൻ നൈലെന്നും അറിയപ്പെടുന്നു. 

ഖർത്തോം ഭാഗത്തെത്തുമ്പോഴുള്ള വെളുത്ത എക്കൽമണ്ണാണ് ഈ പോഷകനദിക്ക് വൈറ്റ്നൈൽ എന്ന പേരു നൽകുന്നത് .

വർഗ്ഗം:ആഫ്രിക്കയിലെ നദികൾ
വർഗ്ഗം:സുഡാനിലെ നദികൾ
വർഗ്ഗം:ദക്ഷിണ സുഡാനിലെ നദികൾ‎
വർഗ്ഗം:ഉഗാണ്ടയിലെ നദികൾ
വർഗ്ഗം:ആഫ്രിക്കയിലെ അന്താരാഷ്ട്രനദികൾ
ജമൽ യുദ്ധം

ഇസ്‌ലാമിക ചരിത്രത്തിൽ നടന്ന ഒരു യുദ്ധമാണ് 656 നവംബർ 7ന് നടന്ന **ജമൽ യുദ്ധം**. നാലാം ഖലീഫ അലിയുടെ സൈന്യവും പ്രവാചകൻ മുഹമ്മദിന്റെ പത്നി ആയിഷയുടെ നേതൃത്വത്തിലുള്ള സൈന്യവും തമ്മിലാണ് ഏറ്റുമുട്ടിയത്. യുദ്ധ സാഹചര്യം ചർച്ചയിലൂടെ പരിഹരിച്ച് രണ്ടു സൈന്യങ്ങളും പിരിഞ്ഞു പോവാൻ ഒരുങ്ങവേ രാത്രി ചില ഗൂഡ താല്പര്യക്കാർ ഇരുസൈന്യങ്ങളുടെയും ക്യാമ്പുകൾ അക്രമിച്ചതാണ് യുദ്ധത്തിന് വഴി തുറന്നത്.

## സാഹചര്യം
മൂന്നാം ഖലീഫയായ ഉസ്മാൻ കൂഫയിൽ നിന്നുള്ള കലാപകാരികളാൽ കൊല്ലപ്പെട്ടു. നാലാമതായി ഖിലാഫത്ത് ഏറ്റെടുത്ത അലി രാജ്യത്തു പല ഭാഗത്തും വർധിച്ചു വരുന്ന കുഴപ്പങ്ങൾ ഇല്ലാതാക്കുന്നതിൽ ശ്രദ്ധ കേന്ദ്രീകരിച്ചു. എന്നാൽ ഉസ്മാന്റെ കുടുംബാംഗമായ സിറിയൻ ഗവർണ്ണർ മുആവിയ ഉസ്മാന്റെ ഘാതകരെ ഉടൻ കണ്ടെത്തി ശിക്ഷിക്കണമെന്ന് വാദിച്ചു. എന്നാൽ രാജ്യത്തെ സ്ഥിതിഗതികൾ നേരെയാക്കിയ ശേഷം മതി എന്നായിരുന്നു അലിയുടെ വാദം. മുആവിയയുടെ പ്രചാരണത്തിൽ വീണ ചില പ്രമുഖ സഹാബാക്കൾ അടക്കമുള്ളവർ മുആവിയയുടെ വാദത്തിനു ശക്തി പകർന്നു. ഇവർ പ്രവാചകന്റെ പത്നി ആയിഷയെ സമീപിച്ചു ഈ വാദത്തിനു പിന്തുണ നേടിയെടുത്തു. ആയിഷയുടെ കീഴിൽ ഒരു വൻ സൈന്യവുമായി അവർ ബസ്രയിലേക്ക് പുറപ്പെട്ടു. എന്നാൽ അലിയുടെ സൈന്യവുമായി സന്ധിച്ച അവർ ചർച്ചക്ക് ശേഷം യുദ്ധം ഒഴിവാക്കി തിരിച്ചു പോകാനുള്ള ധാരണയിലെത്തി. അന്ന് രാത്രി ചില ഗൂടലോച്ചനക്കാർ ഇരു വിഭാഗത്തിന്റെയും ക്യാമ്പുകൾക്ക് നേരെ ആക്രമണം നടത്തി . മറുവിഭാഗം സന്ധി ലംഘിച്ചു എന്ന ധാരണയിൽ പിറ്റേന്ന് ഇരു സൈന്യങ്ങളും എട്ടു മുട്ടുകയും യുദ്ധത്തിൽ അലിയുടെ സൈന്യം വിജയിക്കുകയും ചെയ്തു. എല്ലാവരെയും അലി മോചിപ്പിക്കുകയും തിരികെ മദീനയിലേക്ക് അയക്കുകയും ചെയ്തു. ആയിഷ ഒരു ഒട്ടകപ്പുറത്ത് ഇരുന്നു (അറബിയിൽ ജമൽ) യുദ്ധം നയിച്ചതിനാലാണ് ഇതിനു ജമൽ യുദ്ധം എന്ന പേര് വന്നത്.

## അവലംബം

വർഗ്ഗം:ഇസ്ലാമിക ചരിത്രം
ഫോട്ടോറിയലിസം

ഒരു ഛായാപടം സൂക്ഷ്മമായി നിരീക്ഷിച്ച ശേഷം അതിലുള്ള ഉള്ളടക്കം അതേപടി മറ്റൊരു മാധ്യമത്തിലേക്ക് പകർത്തുന്നതിനാണ് **ഫോട്ടോറിയലിസം** എന്ന് പറയുന്നത്. 1960- 70 കാലഘട്ടത്തിൽ അമേരിക്കയിലാണ് ഫോട്ടോറിയലിസം പ്രചാരത്തിൽ വന്നത്. ഫോട്ടോഗ്രാഫുകൾ നോക്കി ചിത്രങ്ങൾ വരയ്ക്കുന്ന കലയാണ് 1970-ൽ ഫോട്ടോറിയലിസം എന്നറിയപ്പെട്ടിരുന്നത്. പിന്നീട്, ഏതൊരു മാധ്യമത്തിലും ഛായാപടങ്ങൾ പുനഃസൃഷ്ടിക്കുന്നതിനെ ഫോട്ടോറിയലിസം എന്ന് വിളിക്കാൻ തുടങ്ങി.
## ചരിത്രം
ഫോട്ടോറിയലിസം ഉടലെടുക്കുന്നത് 1960-70 കാലഘട്ടത്തിലാണ്. ഇതേ കാലഘട്ടത്തിലാണ് ക്യാമറകൾ ജനപ്രിയമായതും. ചിത്രങ്ങളെക്കാൽ മുന്തിയ കലാരൂപം ഫോട്ടോഗ്രഫി ആണെന്ന വിശ്വാസം അക്കാലത്തെ പൊതുബോധത്തിലുണ്ടായിരുന്നു. ഛായാചിത്രത്തിന്റെ സഹായത്തോടുകൂടി ചുവർചിത്രങ്ങൾ വരയ്ക്കുന്നത് കലാപ്രതിഭ കുറഞ്ഞ ചിത്രകാരാണെന്ന വിശ്വാസം അന്നുണ്ടായിരുന്നു. ഇതിനാൽ ഫോട്ടോറിയലിസത്തിന് താരതമ്യേന കുറച്ച് പ്രചാരം മാത്രമേ ലഭിച്ചുള്ളൂ.
## പ്രമുഖ ഫോട്ടോറിയലിസ്റ്റുകൾ
ജോൺ ബയ്ഡർ, റാൾഫ് ഗോയിൻസ്, ജോൺ സാൾട്ട്, ചാൾസ് ബെൽ എന്നിവരാണ് മുൻ നിര  ഫോട്ടോറിയലിസ്റ്റുകൾ.
## അവലംബം

വർഗ്ഗം:ചിത്രകല
പിങ്ക് ലേഡി (പാനീയം)

ലഘുചിത്രം|Pink lady
ജിൻ ഉപയോഗിച്ച് ഉണ്ടാക്കുന്ന ഒരു ശീതളപാനീയമാണ് **പിങ്ക് ലേഡി**. ഗ്രെനാഡിൻ എന്ന സിറപ്പ് ആണ് ഇതിന് പിങ്ക് നിറം നൽകുന്നത്. പല തരത്തിൽ പിങ്ക് ലേഡി നിർമ്മിക്കാമെങ്കിലും ജിനും, ഗ്രെനാഡിനും, മുട്ടവെള്ളയും ഇതിന് അവിഭാജ്യമാണ്. ക്രീം ചേർത്ത് ഉണ്ടാക്കുന്ന പിങ്ക് ലേഡിയെ പിങ്ക് ഷിമ്മി എന്ന് വിളിക്കുന്നു. അമേരിക്കയിലെ ന്യൂ ഓർലിയാൻസിൽ പ്രചാരത്തിലുള്ള പാനീയമാണ് പിങ്ക് ഷിമ്മി. ചിലയിടങ്ങളിൽ നാരങ്ങാനീർ ചേർത്തും പിങ്ക് ലേഡി ഉണ്ടാക്കാറുണ്ട്.
ചേരുവകൾ എല്ലാം കലർത്തി ഐസിട്ട്, സ്ട്രോബറികളോടൊപ്പം അലങ്കരിച്ചാണ് പിങ്ക് ലേഡി തയ്യാറാക്കുന്നത്.

സ്ത്രീകൾക്കിടയിൽ പ്രചാരത്തിലുള്ള പാനീയമായിരുന്നു പിങ്ക് ലേഡി. അധികം മദ്യം കഴിക്കാത്തവർക്ക് വിഷമമില്ലാതെ കഴിക്കാൻ പറ്റുന്ന പാനീയമാണിതെന്നതുകൊണ്ടാണ് സ്ത്രീകൾക്കിടയിൽ പിങ്ക് ലേഡിക്ക് പ്രചാരം കിട്ടിയത്. ഹോളിവുഡ് താരങ്ങൾ ഇഷ്ടപ്പെടുന്ന പാനീയം എന്ന രീതിയിൽ പിങ്ക് ലേഡി പ്രചരിപ്പിക്കപ്പെട്ടതോടെ പിങ്ക് ലേഡിക്ക് ആരാധകരേറെയുണ്ടായി.

## അവലംബം

വർഗ്ഗം:പാനീയങ്ങൾ
ജൂനിപ്പർ കായ

ജൂനിപെർ മരങ്ങളിൽ നിന്ന് ലഭിക്കുന്ന ഫലത്തെയാണ് ജൂനിപ്പർ കായ എന്ന് വിശേഷിപ്പിക്കുന്നത്. ജൂനിപ്പർ കോണിലെ ഇതളുകൾ ഒട്ടിച്ചേർന്നാണ് കായ് രൂപത്തിലാവുന്നത്. ജൂനിപ്പർ കമ്യൂണിസ് എന്ന വൃക്ഷത്തിന്റെ കായ് സുഗന്ധദ്രവ്യമായി ഉപയോഗിക്കാറുണ്ട്. കോണിഫറുകളിൽ നിന്ന് ലഭിക്കുന്ന ഏക സുഗന്ധദ്രവ്യം ഇത്തരം ജൂനിപ്പർ കായകളാണ്. എല്ലാ ജൂനിപ്പറുകൾക്കും കായുണ്ടാവുമെങ്കിലും ചില സ്പീഷീസുകൾ ചവർപ്പുള്ള കായ് ഉല്പാദിപ്പിക്കുന്നവയാണ്. ജൂനിപ്പറസ് സബീന എന്ന മരത്തിന്റെ കായ വിഷമുള്ളതിനാൽ ഭക്ഷ്യയോഗ്യമല്ല. 
## ഉപയോഗങ്ങൾ
ജൂനിപ്പർ കായകൾ ഉത്തര യൂറോപ്പിൽ, പ്രത്യേകിച്ചും സ്കാൻഡിനേവിയൻ രാജ്യങ്ങളിൽ ഇറച്ചിക്ക് ഗന്ധവും, രുചിയും നൽകാൻ ഉപയോഗിക്കുന്നു. വെടിവച്ച് കൊന്ന പക്ഷികളെയും മൃഗങ്ങളെയും ജൂനിപ്പർ കായ ഉപയോഗിച്ച് പാകം ചെയ്യുന്ന രീതിയും ഇവിടെ ഉണ്ടായിരുന്നു. പോർക്ക്, ക്യാബേജ് എന്നിവ ജ്യൂനിപ്പർ കായയുടെ സത്തയിൽ കേടുകൂടാതെ സൂക്ഷിക്കുന്നവരുമുണ്ട്. ഹോളണ്ടുകാർ മദ്യത്തിന് സ്വാദുകൂട്ടാൻ ജൂനിപ്പർ കായകൾ ഉപയോഗിക്കുന്നു. ഔഷധം എന്ന രീതിയിൽ മൂത്രത്തിന്റെ അളവു കൂട്ടാൻ ജൂനിപ്പറിനു കഴിയും.
## ചരിത്രം
ജൂനിപ്പർ കായ്ക്കൾ ആദ്യമായി ഉപയോഗയോഗ്യമാക്കിയത് ഈജിപ്തുകാരാണ്. ഈ വിദ്യ പിന്നീട് ഗ്രീക്കുകാർ പഠിച്ചെടുക്കുകയായിരുന്നു.
## അവലംബം

വർഗ്ഗം:ഫലങ്ങൾ
ആരാമ്പ്രം

കോഴിക്കോട് ജില്ലയിലെ മടവൂർ പഞ്ചായത്തിലെ ഒരു അങ്ങാടി ആണ് ആരാമ്പ്രം. 

നഗരത്തിൽ നിന്നും 19 കിലോമീറ്റർ ദൂരെയായി സ്ഥിതി െചെയ്യുന്നു. ചക്കാല ക്കൽ, ചോലക്കര താഴം, പുല്ലോ റമ്മൽ , കൊട്ടക്കാവ് വയൽ എന്നീ സ്ഥലങ്ങൾ ആരാമ്പ്രത്തിന്റെ അനുബന്ധ േദേശങ്ങളാണ്. 1921 ൽ സ്ഥാപിതമായ GMUP സ്കൂൾ , ചക്കാല ക്കൽ ഹയർസെക്കന്ററി സ്കൂൾ എന്നിവയാണ് പ്രധാന വിദ്യാഭ്യാസ േകേന്ദ്രങ്ങൾ

## പ്രധാന സ്ഥാപനങ്ങൾ
*ജി.എം.യു.പി.എസ് ആരാമ്പ്രം
*ചക്കാലക്കൽ എച്ച്.എസ്.സ്കൂൾ മടവൂർ 
*വി എം കെ ബോട്ടാണിക്കൽ ഗാർഡൻ
*അക്ഷയ സെൻറർ
പൊന്നാട്

മലപ്പുറം ജില്ലയിലെ കൊണ്ടോട്ടി താലൂക്കിൽ ചീക്കോട് ഗ്രാമപഞ്ചായത്തിൽപ്പെട്ട ഒരു ഗ്രാമമാണ് **പൊന്നാട്**. കൊണ്ടോട്ടി-എടവണ്ണപ്പാറ റൂട്ടിൽ കൊണ്ടോട്ടിയിൽ നിന്ന് 9 കിലോമീറ്ററും എടവണ്ണപ്പാറയിൽ നിന്ന് 3 കിലോമീറ്ററും ദൂരം. 
### പ്രധാന സ്ഥാപനങ്ങൾ
* ഗവണ്മെന്റ് എൽ.പി. സ്കൂൾ
* കമ്മ്യൂണിറ്റി ഹെൽത്ത് സെൻറർ
* പൊന്നാട് അഗൻവാടി 
* പൊന്നാട് ജുമാ മസ്ജിദ്
* മസ്ജിദുൽ ഗൌസിയ പാലചോല
* പൂവഞ്ചീരിക്കാവിൽ മസ്ജിദ്
* തഅലീമുൽ ഇസ്ലാം മദ്രസ
* മിസ്ബാഹുൽ ഹുദാ ഇസ്ലാമിക് എജുക്കേഷൻ സെൻറർ 
* ചുണ്ടെലിങ്ങൽ ക്ഷേത്രം.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പെനി ബ്ലാക്ക്

ലോകത്തിലെ ആദ്യത്തെ ഒട്ടിക്കാവുന്ന സ്റ്റാമ്പാണ് **പെനി ബ്ലാക്ക്**. 1840 മെയ് 1-ന് ബ്രിട്ടനിൽ വച്ചാണ് പെനി ബ്ലാക്ക് പുറത്തിറങ്ങിയത്. 
## രൂപകൽപ്പന
വിക്ടോറിയ രാജ്ഞിയുടെ ചിത്രം രൂപകൽപ്പന ചെയ്തത് ചാൾസ് ഹീത്തും മകൻ ഫ്രെഡറികും ചേർന്നാണ്. ബ്രിട്ടനിൽ ഉപയോഗിച്ചിരുന്ന റവന്യൂ സ്റ്റാമ്പിൽ നിന്നാണ് മുകളിൽ കാണുന്ന "POSTAGE" എന്ന വാക്ക് എടുത്തത്. 1840ൽ പെനി ബ്ലാക്കിന്റെ 12 സ്റ്റാമ്പുകൾക്ക് ഒരു ഷില്ലിങ്ങായിരുന്നു വില. കറുത്ത മഷി കൊണ്ടായിരുന്നു ഇത് അച്ചടിച്ചിരുന്നത്. 1840 മെയ് 8-ന് നീല മഷ കൊണ്ട് അച്ചടിച്ച സ്റ്റാമ്പും പുറത്തിറങ്ങി.
## വിതരണം
1840 മെയ് 6ന് ശേഷമാണ് പെനി ബ്ലാക്ക് ജനങ്ങൾ ഉപയോഗിക്കാൻ ആരംഭിച്ചത്. ബ്രിട്ടനിലെ എല്ലാ പോസ്റ്റ് ഓഫീസുകളിലേക്കും പെനി ബ്ലാക്ക് സ്റ്റാമ്പുകൾ മെയ് 1ന് തന്നെ വിതരണം ചെയ്തു. പക്ഷേ 1841 ഫെബ്രുവരിയിൽ പെനി റെഡ് പുറത്തിറങ്ങിയതോടെ പെനി ബ്ലാക്കിന്റെ ഉപയോഗം കുറഞ്ഞു. 
## അച്ചടി
11 പ്ലേറ്റുകൾ ഉപയോഗിച്ചാണ് പെനി ബ്ലാക്ക് അച്ചടിച്ചിരുന്നത്. 1819ൽ ജേക്കബ് പെർക്കിൻസ് രൂപകൽപ്പന ചെയ്ത അച്ചടിയന്ത്രം ഉപയോഗിച്ചാണ് പെനി ബ്ലാക്ക് ഔദ്യോഗികമായി അച്ചടിച്ചിരുന്നത്. ഈ യന്ത്രം ലണ്ടനിലെബ്രിട്ടീഷ് ലൈബ്രറിയിൽ സൂക്ഷിച്ചിട്ടുണ്ട്. 
## ലഭ്യത
ആകെ 68,808,000 പെനി ബ്ലാക്ക് സ്റ്റാമ്പുകളാണ് അച്ചടിച്ചിട്ടുള്ളത്. പെനി ബ്ലാക്കിന്റെ ഷീറ്റുകൾ ഇപ്പോഴും ബ്രിട്ടീഷ് പോസ്റ്റൽ മ്യൂസിയത്തിൽ സൂക്ഷിച്ചിട്ടുണ്ട്. 
## അവലംബം

## അധിക വായനയ്ക്ക്
* Holyoake, Alan. *The World's First Postage Stamp*. London: Royal Philatelic Society, London, 2013 ISBN 978-0-900631-73-3 159p.  
* Jackson, Mike. *May Dates: A survey of Penny Blacks, Twopenny Blues, Mulreadys and caricatures used during May 1840*. Melton Mowbray, Leicestershire: Mike Jackson Publications, c1999. ISBN 0-952827-41-7. 
* Litchfield, Percy C. *Guide Lines To The Penny Black: a detailed description of each one of the 2880 stamps and the plates from which it was printed*. London: R. Lowe, 1979.
* Muir, Douglas N. *Postal Reform and the Penny Black: A New Appreciation*. London: National Postal Museum, 1990 ISBN 0-951594-80-X
* Nissen, Charles. *Great Britain: The Penny Black: Its Plate Characteristics*. Kent, [England]: F. Hugh Vallancey, 1948. 
* Nissen, Charles and Bertram McGowan. *The Plating of The Penny Black Postage Stamp Of Great Britain, 1840: with a description of each individual stamp on the eleven different plates, affording a guide to collectors in the reconstruction of the sheets*. London: Stanley Gibbons, 1998 ISBN 0-85259-461-5 
* Proud, Edward B. *Penny Black Plates*. Heathfield, East Sussex: Proud-Bailey, c1985.
* Rigo de Righi, A.G. *The Story of the Penny Black and Its Contemporaries*. London: National Postal Museum, 1980 ISBN 0-9500018-7-2
## പുറം കണ്ണികൾ

* The digitised R.M. Phillips Collection of Victorian philately 
* The 1840 Penny Black  at the American National Postal Museum
* These stamps are the legends of the hobby  Linns.com *Refresher Courses*

വർഗ്ഗം:തപാൽ മുദ്രകൾ
ബ്ലൂമിൻറെ വർഗ്ഗീകരണം

വിദ്യാഭ്യാസ സബ്രദായത്തിൽ വിവേചന പരമായ ചില മൗലിക ചോദ്യങ്ങൾ ഉയർത്തിയ വ്യക്തിയാണ് ബെഞ്ചമിൻ എസ് ബ്ലൂം. വിദ്യാഭ്യാസത്തിലൂടെ നേടിയെടുക്കേണ്ട ഉദ്ദേശ്യങ്ങളെ വർഗീകരിക്കുകയാണ് അദ്ദേഹം ചെയ്തത്.ഈ വർഗീകരണ ഉദ്യമത്തിന് നേതൃത്വം കൊടുത്ത കമ്മിറ്റിയിലെ അധ്യക്ഷനായിരുന്നു അദ്ദേഹം.**വിദ്യാഭ്യാസ ഉദ്ദേശ്യങ്ങളുടെ വർഗീകരണം ːവിദ്യാഭ്യാസ ലക്ഷ്യങ്ങളുടെ വർഗീകരണം** എന്ന ഗ്രന്ഥവും ഇദ്ദേഹം എഡിറ്റ് ചെയ്തിട്ടുണ്ട്.
## ചരിത്രം
അമേരിക്കയിലെ ബോസ്റ്റണിൽ 1948 ൽ നടന്ന മനശാസ്ത്ര സംഘടന യോഗത്തിലാണ് ഈ വർഗീകരണ സബ്രദായം അനൗദ്യോഗികമായി രൂപം കൊണ്ടത്.
## ധാരണ ഘട്ടം (cognitive)
### ഓർക്കുക
പഠിച്ച കാര്യങ്ങളുടെ ഓർത്തെടുക്കൽ, വസ്തുതകളെ ഓർത്തെടുക്കൽ,അടിസ്ഥാന ആശയങ്ങൾ, ഉത്തരങ്ങൾ പറയൽ എന്നിവ ഈ ഘട്ടത്തിലാണ്.
ചോദ്യ മാതൃക- ആപ്പിൾ തിന്നുന്നത് കൊണ്ടുള്ള പ്രയോജനങ്ങൾ എന്തെല്ലാം?
### ധാരണ
മനസ്സിലാക്കിയ വസ്തുതകൾ,ആശയങ്ങളെ യുക്ത്യാനുസാരം സ്ഥാപിക്കുകയാണ് ഈ ഘട്ടത്തിൽ.
സംഘടിപ്പിക്കൽ(organizing), താരതമ്യം(comparing), വിവർത്തനം(translating), വ്യാഖ്യാനം(interpreting),വിശദീകരണം നൽകൽ(giving descriptions), പ്രധാന ആശയത്തിൻറെ പ്രസ്താവിക്കൽ (stating the main ideas) എന്നിവ ഇതിൻറെ സ്പഷ്ടീകരണങ്ങളാണ്.
*വിവർത്തനം
*വ്യാഖ്യാനം
*അറിയപ്പെടുന്ന വസ്തുതകളുടെ അടിസ്ഥാനത്തിൽ അറിയപ്പെടാത്ത ഒന്നിനെ കണക്കു കൂട്ടി കണ്ടുപിടിക്കുക(Extrapolation)
 ഉദാഹരണം: ഓറഞ്ചും ആപ്പിളും കഴിക്കുന്നതിൻറെ ആരോഗ്യ ഗുണങ്ങൾ താരതമ്യം ചെയ്യുക.

### പ്രയോഗ വത്ക്കരണം
നേടിയെടുത്ത അടിസ്ഥാന അറിവ്, വസ്തുതകൾ, വിദ്യ,നിയമങ്ങളെയും പുതിയ സാഹചര്യത്തിൽ പ്രയോഗിക്കുന്ന ഘട്ടം

ഉദാഹണ ചോദ്യം- വിറ്റാമിൻ സി യുടെ അപര്യാപ്തതും മൂലമുണ്ടാകുന്ന രക്തപിത്തം(scurvy)എന്നത് ആപ്പിൾ കഴിച്ചാൽ മാറുമോ?

### അപഗ്രഥനം
പ്രേരണകളുടെയും കാരണങ്ങളെടെയും അടിസ്ഥാനത്തിൽ വിവരങ്ങളെ വിശലകലം ചെയ്യുന്ന ഘട്ടം.
അനുമാനത്തിൻറെയും സാമാന്യ വത്ക്കരണത്തിനുള്ള തെളിവ് കണ്ടെത്തൽ ഘട്ടം കൂടിയാണിത്.
*ഘടകങ്ങളുടെ വിശകലനം
*ബന്ധങ്ങളുടെ വിശകലനം

ചോദ്യമാതൃക : ആപ്പിളുകൊണ്ടുണ്ടാക്കിയ ഏതെങ്കിലും നാല് ഭക്ഷ്യ ഉത്പ്പന്നങ്ങളുടെ പേരുകൾ പട്ടികപ്പെടുത്തുക. ഇതിൽ ഏതാണ് ആരോഗ്യത്തിന് ഏറ്റവും നല്ലത്. നിങ്ങളുടെ ഉത്തരം തെളിവുകളുടെ അടിസ്ഥാനത്തിൽ സമർത്ഥിക്കുക

### അനുമാനം
വിവരത്തിൻറെ അടിസ്ഥാനത്തിൽ ജഡ്ജ്മെൻറ് ചെയ്ത് അവതരിപ്പിക്കകയും പ്രതിരോധിക്കുകയും ചെയ്യുത

ചോദ്യ ഉദാഹരണം: പൈ എന്ന ഇനം അട ഉണ്ടാക്കാൻ ഏത് തരത്തിലുള്ള ആപ്പിളാണ് ഉപയോഗിക്കുക?എന്ത്കൊണ്ട് ?

### സൃഷ്ടിക്കുക
വ്യത്യസ്ത ഘടകങ്ങളുപയോഗിച്ച് ഏതെങ്കിലും ഘടന അല്ലെങ്കിൽ പാറ്റേൺ നിർമ്മിക്കുക.

ചോദ്യ മാതൃക: അനാരോഗ്യകരമായ ഒരു ആപ്പിൾ പൈ റെസിപ്പിയിൽ നിന്ന് ഉള്ളടക്ക വസ്തുക്കൾ മാറ്റി ആരോഗ്യകരമായ ഒരു പാചക കുറിപ്പ് തയ്യാറാക്കുക.ശേഷം ഇതിൻറെ ആരോഗ്യ ഗുണ വശങ്ങൾ വിശദീകരിക്കുക.

## വികാരാത്മക ഘട്ടം
വ്യക്തി എങ്ങനെ വികാരപരമായി പ്രതികരിക്കുന്നു എന്നതാണ് ഈ ഘട്ടത്തിൽ പരിശോധിക്കുന്നത്. വസ്തുതയോടുള്ള മനോഭാവം,വികാരം,തോന്നലുകൾ എന്നിവ ഈ ഘട്ടത്തിൽ പരിശോധിക്കുന്നു. ഈ ഘട്ടത്തിൽ പ്രധാനമായും അഞ്ച് ഉപവിഭാഗങ്ങളാണുള്ളത്.
### സ്വീകരണം
ഏറ്റവും താഴത്തെ ഈ ഘട്ടത്തിൽ പഠിതാവ് പൂർണ്ണമായും ശ്രദ്ധ കേന്ദ്രീകരിക്കുന്നു.ഈ ഘട്ടമില്ലാതെ പഠനം സാധ്യമാകില്ല.കുട്ടിയുടെ ഓർമ അതുപോലെ അതിൻറെ അംഗീകാരം എന്നിവ ഘട്ടത്തിൽ പരിഗണിക്കുന്നു.

## അവലംബം


വർഗ്ഗം:അദ്ധ്യയനം
വർഗ്ഗം:വിദ്യാഭ്യാസ മനഃശാസ്ത്രം
ഹെൻറി വുഡ് വാർഡ്

right|frame|കനേഡിയൻ പേറ്റന്റ് അപ്പ്ലിക്കേഷൻ
**ഹെൻറി വുഡ് വാർഡ്  ** ഒരു കനേിഡയൻ കണ്ടുപിടിത്തക്കാരനും, ഇൻകാന്റസെന്റ് വിളിക്കിന്റെനിർമ്മാണത്തിലെ   അഗ്രഗാമികളിൽ ഒരുവനുമായിരുന്നു.               

## അവലംബങ്ങൾ

## അധിക വായന
* Black, Harry (1997). *Canadian Scientists and Inventors*. Markham, Ontario: Pembroke Publishers.
* Hughes, Susan (2002). *Canada Invents*, Toronto: Owl Books.
* Boulet, Daniel. Woodward and Evan's Light - patented July 24, 1874. Reproduction of Woodward and Evans' patent.

## അധിക ലിങ്കുകൾ
Ricketts, Bruce. The First Electric Light Bulb 

വർഗ്ഗം:കനേഡിയൻ ശാസ്ത്രജ്ഞർ
മാത്യു എവൻസ്.

thumb|1847 -ലെ യഥാർത്ഥ പേറ്റന്റിന്റെ ഒരു ഭാഗം
തോമസ് ആൽവ എഡിസണിന്റെ യു.എസ് പേറ്റന്റിന് അഞ്ച് വർഷം മുമ്പ് 1874 ജൂലൈ 24 -ന് ഒരു ഇൻകാൻഡസെന്റ് ലൈറ്റ് ബൾബ്നിർമ്മിക്കുകയും, അതിന്റെ പേറ്റന്റ് വാങ്ങുകയും ചെയ്ത രണ്ട് കാനഡക്കാരിലൊരാളാണ് **മാത്യു എവൻസ്**.

## പുറത്തേയ്ക്കുള്ള കണ്ണികൾ
* The First Electric Light Bulb 

വർഗ്ഗം:കനേഡിയൻ ശാസ്ത്രജ്ഞർ
ഡെയ്ൽ സ്റ്റെയ്ൻ

അന്താരാഷ്ട്ര ക്രിക്കറ്റിൽ ദക്ഷിണാഫ്രിക്കയ്ക്കുവേണ്ടി കളിക്കുന്ന താരമാണ് ഡെയിൽ വില്യം സ്റ്റെയ്ൻ എന്ന **ഡെയ്ൽ സ്റ്റെയ്ൻ**  (ജനനം: ജൂൺ 27, 1983).ഒരു വലം കൈയൻ ഫാസ്റ്റ് ബൗളറായ അദ്ദേഹം 2004ൽ ഇംഗ്ലണ്ടിനെതിരെ നടന്ന ടെസ്റ്റ് മൽസരത്തിലൂടെയാണ്  ദക്ഷിണാഫ്രിക്കയ്ക്കുവേണ്ടി അന്താരാഷ്ട്ര ക്രിക്കറ്റിൽ അരങ്ങേറിയത്.മണിക്കൂറിൽ 150 കിലോമീറ്ററിൻ മുകളിൽ സ്ഥിരതയോടെ പന്തെറിയുന്ന തന്റെ തലമുറയിൽപെട്ടവരിൽ ഏറ്റവും മികച്ച ഫാസ്റ്റ് ബൗളറായാണ്  അറിയപ്പെടുന്നത് .2008 മുതൽ മികച്ച ടെസ്റ്റ് ബൗളർക്കുള്ള ഐസി സി യുടെ  റാങ്കിങ്ങിൽ  ഒന്നാം സ്ഥാനം സ്റ്റെയ്ൻ നിലനിർത്തുന്നു. ഐ.പി.എല്ലിൽ  റോയൽ ചലഞ്ചേഴ്സ് ബാംഗ്ലൂർ , ഡെക്കാൻ ചാർജേഴ്സ് എന്നീ ടീമുകൾക്ക് വേണ്ടി കളിച്ചിട്ടുള്ള സ്റ്റെയ്ൻ നിലവിൽ സൺറൈസേഴ്സ് ഹൈദരാബാദ് ടീമംഗമാണ്.
## അവലംബം

## പുറത്തേക്കുള്ള കണ്ണികൾ

* 
* Dale Steyn 's profile page on Wisden
* 
വർഗ്ഗം:1983-ൽ ജനിച്ചവർ

വർഗ്ഗം:ജൂൺ 27-ന് ജനിച്ചവർ

വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
പ്രിട്ടോറിയ

ദക്ഷിണാഫ്രിക്കയിലെ വടക്കൻ ഗൗട്ടെങ് പ്രവിശ്യയിലുള്ള ഒരു പ്രധാന നഗരമാണ് **പ്രിട്ടോറിയ**. ദക്ഷിണാഫ്രിക്കയുടെ കാര്യനിർവാഹക തലസ്ഥാനമാണീ നഗരം. ജൊഹാന്സ്ബർഗ്ഗിന് 55 കിലോമീറ്റർ വടക്കുകിഴക്കായി സ്ഥിതി ചെയ്യുന്ന പ്രിട്ടോറിയക്ക് ആഫ്രിക്കൻ വിമോചനനായകൻ ആന്ദ്രിസ് പ്രിറ്റോറിയസിന്റെ പേരിൽനിന്നുമാണ് പേർ ലഭിച്ചത്. ആഫ്രികാൻസ് ആണ് പ്രിട്ടോറിയയിലെ സംസാരഭാഷ. ദക്ഷിണാഫ്രിക്കയുടെ സൈനിക ആസ്ഥാനം സ്ഥിതി ചെയ്യുന്നത് പ്രിട്ടോറിയയിലാണ്.
## സ്ഥിതി വിവര കണക്കുകൾ
നഗരസഭയുടെ കണക്കുകൾ പ്രകാരം പ്രിട്ടോറിയയിലെ ജനസംഖ്യ ഏകദേശം 29 ലക്ഷത്തോളമാണ്. ആഫ്രികാൻസിനു പുറമേ പേഡി,സ്വോത്തോ, സുലു മുതലായ പ്രാദേശികഭാഷകളും ഇംഗ്ലീഷും ഇവിടുത്തുകാർ സംസാരിക്കാറുണ്ട്.ബ്രിട്ടീഷ്,ഇന്ത്യൻ വംശജരും ധാരാളമായി പ്രിട്ടോറിയയിൽ താമസിക്കുന്നു.

## സഹോദരനഗരങ്ങൾ

താഴെപ്പറയുന്ന നഗരങ്ങളുമായി പ്രിട്ടോറിയ നഗരം ബന്ധം സ്ഥാപിക്കുന്നു

* അമ്മാൻ, 
* ബെത്‌ലഹേം, പലസ്തീൻ നാഷണൽ അതോറിറ്റി
* ബാകു, 
* ഡെൽഫ്റ്റ്, 
* ജൊഹാനസ്‌ബർഗ്, 
* കീവ്, 
* തായ്പെയ്, 
* ടെഹ്റാൻ, 
* വാഷിങ്ടൺ, ഡി.സി., 

=അവലംബം=

## പുറത്തേക്കുള്ള കണ്ണികൾ
*
*
*''City of Tshwane''; Metropolitan Municipality official website
*

വർഗ്ഗം:ദക്ഷിണാഫ്രിക്കൻ നഗരങ്ങൾ
വർഗ്ഗം:ആഫ്രിക്കയിലെ തലസ്ഥാനങ്ങൾ
ട്രാൻസ് ടാസ്മാൻ ട്രോഫി

ഓസ്ട്രേലിയയും ന്യൂസിലൻഡും തമ്മിൽ നടക്കുന്ന അന്താരാഷ്ട്ര ടെസ്റ്റ് ക്രിക്കറ്റ് പരമ്പരകളാണ് **ട്രാൻസ് ടാസ്മാൻ ട്രോഫി** എന്ന പേരിൽ അറിയപ്പെടുന്നത്.1985ൽ     ഓസ്ട്രേലിയയിൽവെച്ചാണ് ആദ്യ ട്രാൻസ് ടാസ്മാൻ ട്രോഫി നടത്തപ്പെട്ടത്. ഇതുവരെ നടന്ന പതിനേഴ് ട്രാൻസ് ടാസ്മാൻ പരമ്പരകളിൽ പത്തെണ്ണം ഓസ്ട്രേലിയയും മൂന്നെണ്ണം ന്യൂസിലൻഡും വിജയിച്ചു. അഞ്ച് പരമ്പരകൾ സമനിലയിൽ അവസാനിച്ചു. .

## ഇതുംകൂടി കാണുക
ചാപ്പൽ - ഹാഡ്‌ലി ട്രോഫി
## അവലംബം

വർഗ്ഗം:ക്രിക്കറ്റ് മത്സരങ്ങൾ
ചെറിയ പുള്ളിപ്പരുന്ത്

**ചെറിയ പുള്ളിപ്പരുന്തിന്**  ആംഗലത്തിൽ  **Indian spotted eagle** എന്നു പേരുണ്ട്. ശാസ്ത്രീയ നാമം (*Clanga hastata*)എന്നാണ്
## രൂപവിവരണം

60 സെന്റീമീറ്റർ നീളവും 150 സെന്റീമീറ്റർ ചിറകു വിരിപ്പും ഉള്ള പക്ഷിയാണ്. മറ്റുള്ള പുള്ളിപ്പരുന്തുകളേക്കാളും വീതിയുള്ള തലയും വായും ഇവയ്ക്ക് ഉണ്ട്. മറ്റു സാമ്യമുള്ള പക്ഷികളെ അപേക്ഷിച്ച് നരച്ച നിറമാണ്. വലിയ പുള്ളി പരുന്തിനെ അപേക്ഷിച്ച് മങ്ങിയ നിറവും ഇരുണ്ട കണ്ണുകളും ഉണ്ട്.  3-4 പ്രായമായവയ്ക്ക് തിളങ്ങുന്ന തവിട്ടു നിറം തലയുടെ അറ്റതേയും  കഴുത്തിലേയും തൂവലുകൾ ഇളം മഞ്ഞ നിറവും കുത്തുകളും ഉണ്ട്. മുകൾ വാൽ മൂടി ഇളം തവിട്ടു നിറംവെള്ള പൊട്ടുകളും., മദ്ധ്യമൂടികളിൽ വലിയ കുത്തുകൾ ഉണ്ട്. 18 മാസമാവുമ്പോൾ നിറം കൂടുതൽ ഇരുണ്ടതാവും. പൊട്ടു കൾ മാഞ്ഞു തുടങ്ങും.  
## വിതരണം
ഇവ ഇന്ത്യ, ബംഗ്ലാദേശ്, മ്യാന്മാർ, നേപ്പാൾ എന്നിവിടങ്ങളല്ലെ സ്ഥിര വാസിയാണ്. ഇവ ഉഷ്ണ മേഖല കാടുകളിലും തോട്ടങ്ങളിലും കാണുന്നു. തണുപ്പുകാലത്ത് ഇവ ഇന്ത്യയിലെ കൃഷി നിലങ്ങളിലേക്ക് ദേശാടനം നടത്തുന്നു.

 

## അവലംബം

## കൂടുതൽ വായനയ്ക്ക്
* Parry, S.J.; Clark, W.S. & Prakash, V. (2002): On the taxonomic status of the Indian Spotted Eagle *Aquila hastata*. *[[Ibis (journal)|Ibis]]* **144**(4): 665-675.  (HTML abstract)
* Rasmussen, Pamela C. & Anderton, John C. (2005): *Birds of South Asia - The Ripley Guide*. Lynx Edicions, Barcelona. ISBN 84-87334-67-9
* Väli, Ülo (2006): Mitochondrial DNA sequences support species status for the Indian Spotted Eagle *Aquila hastata*. *[[Bulletin of the British Ornithologists' Club|Bull. B.O.C.]]* **126**(3): 238-242. PDF fulltext 

## പുറത്തേക്കുള്ള കണ്ണികൾ
* BirdLife Species Factsheet: ''Indian spotted eagle'' 

വർഗ്ഗം:പരുന്തുകൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:നേപ്പാളിലെ പക്ഷികൾ
കോവൻ

തമിഴ് നാടൻ പാട്ട് ഗായകനും മദ്യ വിരുദ്ധ പ്രവർത്തകനുമാണ് **കോവൻ** എന്ന **എസ്. ശിവദാസ്**. തമിഴ്‌നാട് മുഖ്യമന്ത്രി ജയലളിതയെ വിമർശിച്ച് പാട്ടൊരുക്കിയെന്ന് ആരോപിച്ച് രാജ്യദ്രോഹക്കുറ്റം ചുമത്തി 2015-ൽ അറസ്റ്റ് ചെയ്യപ്പെട്ടു. 

## ജീവിതരേഖ
ഇടതു സഹയാത്രികനും പീപ്ൾസ്​ ആർട്ട് ആൻഡ് ലിറ്റററി അസോസിയേഷൻ അംഗവുമായ കോവൻ കലൈ ഇലക്കിയ കഴകം എന്ന സംഗീത സംഘത്തിലെ അംഗമാണ്. തമിഴ് നാട്ടിൽ മദ്യഷാപ്പുകൾ അടയ്ക്കണമെന്നാവശ്യപ്പെട്ടുകൊണ്ടുള്ള കോവന്റെ പാട്ട് യുട്യൂബിൽ അപ്‌ലോഡ് ചെയ്തതോടെ വ്യാപകമായി പ്രചരിപ്പിക്കപ്പെട്ടു. മുഖ്യമന്ത്രിക്കെതിരെ അപകീർത്തികരമായ പരാമർശം നടത്തിയെന്നാരോപിച്ചാണ് ചെന്നൈ പോലീസ് കോവനെ അറസ്റ്റ് ചെയ്തത്.

## ഗാനങ്ങൾ
* മൂട് ടാസ്മാക്കെ മൂട്

## അവലംബം

വർഗ്ഗം:നാടൻപാട്ടുകാർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ജീവിച്ചിരിക്കുന്നവർ
ചാപ്പൽ - ഹാഡ്‌ലി ട്രോഫി

ഓസ്ട്രേലിയയും ന്യൂസീലൻഡും തമ്മിൽ നടക്കുന്ന ഏകദിന ക്രിക്കറ്റ് പരമ്പരകളാണ് **ചാപ്പൽ - ഹാഡ്‌ലി ട്രോഫി** എന്ന പേരിൽ അറിയപ്പെടുന്നത്.ഇരുരാജ്യങ്ങളിലേയും പ്രശസ്ത ക്രിക്കറ്റ് കുടുംബങ്ങളായ ചാപ്പൽ കുടുംബത്തിന്റെയും(ഇയാൻ,ഗ്രെഗ്,ട്രെവർ)ഹാഡ്‌ലി കുടുംബത്തിന്റെയും(വാൾട്ടർ, റിച്ചാർഡ്,ഡെയിൽ,ബാരി) പേരിൽ നിന്നുമാണ് ചാപ്പൽ -ഹാഡ്‌ലി പരമ്പരയ്ക്ക് ആ പേർ ലഭിച്ചത്.2004ൽ ഓസ്ട്രേലിയയിലാണ് ആദ്യമായി  ചാപ്പൽ ഹാഡ്‌ലി ട്രോഫി നടത്തപ്പെട്ടത്.2016 ഡിസംബറിലെ  മൂന്നു മൽസര പരമ്പര 3-0 നു വിജയിച്ച ഓസ്ട്രേലിയ ആണ് നിലവിലെ ജേതാക്കൾ.2015 വരെയുള്ള കണക്കനുസരിച്ച് ഇതുവരെ നടന്ന ഒൻപത് ചാപ്പൽ - ഹാഡ്‌ലി പരമ്പരകളിൽ അഞ്ചെണ്ണം ഓസ്ട്രേലിയയും രണ്ടെണ്ണം ന്യൂസിലൻഡും വിജയിച്ചപ്പോൾ രണ്ടു പരമ്പരകൾ സമനിലയിൽ കലാശിച്ചു.അടുത്ത ചാപ്പൽ-ഹാഡ്‌ലി ട്രോഫി 2017 ജനുവരിയിൽ ന്യൂസിലൻഡിൽ വെച്ച് നടക്കും
### മൽസരഫലങ്ങൾ

## ഇതുംകൂടി കാണുക
ട്രാൻസ് ടാസ്മാൻ ട്രോഫി
## അവലംബം

## പുറത്തേക്കുള്ള കണ്ണികൾ

*Chappel-Hadlee trophy official Australian site

വർഗ്ഗം:ക്രിക്കറ്റ് മത്സരങ്ങൾ
വലേറ്റ

യൂറോപ്യൻ ദ്വീപുരാജ്യമായ മാൾട്ടയുടെ തലസ്ഥാനമാണ് **വലേറ്റ**. മാൾട്ടയുടെ തെക്കുകിഴക്കൻ മേഖലയിൽ സ്ഥിതി ചെയ്യുന്ന വലേറ്റ വലിപ്പത്തിൽ രാജ്യത്തെ രണ്ടാമത്തെ ഏറ്റവും വലിയ നഗരമാണ്.2014 മാർച്ചിലെ സെൻസസ് അനുസരിച്ച് ഈ തുറമുഖനഗരത്തിലെ ജനസംഖ്യ 6,444 ആണ്.യൂറോപ്യൻ ഭൂഖണ്ഡത്തിലെഏറ്റവും തെക്കേ അറ്റത്ത് സ്ഥിതി ചെയ്യുന്ന തലസ്ഥാനനഗരം എന്ന വിശേഷണം വലേറ്റയ്ക്ക് സ്വന്തമാണ്.
പതിനാറാം നൂറ്റാണ്ടിലാണ് വലേറ്റ നഗരം സ്ഥാപിതമായത്.രണ്ടാം ലോകമഹായുദ്ധത്തിൽ ഈ നഗരത്തിന് കനത്ത നാശനഷ്ടങ്ങൾ സംഭവിച്ചിട്ടുണ്ട് .1980ൽ വലേറ്റ നഗരത്തെ ലോകപൈതൃകസ്ഥാനമായി യുനെസ്കോ പ്രഖ്യാപിച്ചു.

## അവലംബം

=പുറത്തേക്കുള്ള കണ്ണികൾ==

* Valletta Local Council Administration
* Valletta 2018 Foundation
* Valletta Living History
* Valletta Pictures 
* Valletta travel guide
* Audio recording of a traditional ghost story from Valletta

വർഗ്ഗം:യൂറോപ്പിലെ തലസ്ഥാനങ്ങൾ
വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:മാൾട്ട
ജെ.പി. മോർഗൻ

**ജോൺ പിയർപോയന്റ്  "ജെ.പി. " മോർഗൻ** * (1837 ഏപ്രിൽ 17 - 1913 മാർച്ച് 31 ) * ഒരു അമേരിക്കൻ ധനകാര്യവിദഗ്‌ദ്ധനും, ബാങ്കറും, ഈ സമയത്ത് കോർപ്പറേറ്റ് ഫിനാൻസും, വ്യവസായ ഏകീകരണവും ഭരിച്ച ഒരു കലാ വസ്തുക്കളുടെ ശേഖരീതാവുമായിരുന്നു.1882 -ൽ അദ്ദേഹം ജെനറൽ ഇലക്ട്രിക് നിർമ്മിക്കാനായി എഡിസണിന്റെ ജെനറൽ ഇലക്ട്രിക്കും, തൊമ്സൺ - ഹൗസ്റ്റണിന്റെ ഇലക്ട്രിക് കമ്പനി യേയും സംയോജിപ്പിച്ചു.കൂടാതെ മോർഗനായിരുന്നു, യുനൈറ്റഡ് സ്റ്റേറ്റ്സ് സ്റ്റീൽ കോർപ്പറേഷന്റെ നിർമ്മാണത്തിൽ ഒരു ഉപകരണമായി ഉപയോഗിക്കപ്പെട്ടത്. 

## ഇതും കാണുക
* Ventfort Hall Mansion and Gilded Age Museum

## അവലംബം

## അധിക വായന

## അധിക ലിങ്കുകൾ
* The Morgan Library and Museum, 225 Madison Ave, New York, NY 10016
* ''The American Experience—J.P. Morgan''http://www.pbs.org/wgbh/amex/1900/peopleevents/pande10.html
* 
വർഗ്ഗം:1837-ൽ ജനിച്ചവർ
വർഗ്ഗം:1913-ൽ മരിച്ചവർ
ഹമ്പൻടോട്ട

ദക്ഷിണശ്രീലങ്കയിൽ സ്ഥിതി ചെയ്യുന്ന ഒരു പ്രധാന പട്ടണമാണ് **ഹമ്പൻടോട്ട**(, ). 2004 സുനാമിയിൽ നാമാവശേഷമായ ഹമ്പൻടോട്ട പട്ടണത്തിൽ ഇന്ന് ശ്രീലങ്കൻ സർക്കാർ ഒട്ടേറെ വികസനപ്രവർത്തനങ്ങൾ നടത്തുന്നു..കൊളംബോയ്ക്ക് ശേഷമുള്ള ശ്രീലങ്കയിലെ വൻ നഗരമായി ഹമ്പൻടോട്ടയെ വികസിപ്പിച്ചെടുക്കുവാനായി ശ്രമിക്കുകയാണ് ശ്രീലങ്കൻ ഭരണകൂടം.അതിന്റെ ഭാഗമായി അന്താരാഷ്ട്ര വിമാനത്താവളവും ലോകനിലവാരമുള്ള തുറമുഖവും ഇവിടെ സ്ഥാപിച്ചുകഴിഞ്ഞു.ഏകദേശം 11,200 ആളുകൾ ഈ പട്ടണത്തിൽ താമസിക്കുന്നു.
## അവലംബം

## പുറത്തേയ്ക്കുള്ള കണ്ണികൾ
* Hambantota District Travel Guide 
* Hambantota District Chamber of Commerce 
* 2018 Candidate Website 
* Travelers guide, ''Tourslanka.com'' 
* Tourist information, ''Deepsouth.lk'' 
* Mahinda Rajapaksa National Tele-Cinema Park ''mrtelecinemapark.com''
* MSN Map

വർഗ്ഗം:ശ്രീലങ്കയിലെ പട്ടണങ്ങൾ
നഥാൻ മക്കല്ലം

ന്യൂസിലൻഡിനുവേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന താരമാണ് നഥാൻ ലെസ്ലി മക്കല്ലം എന്ന **നഥാൻ മക്കല്ലം**(ജനനം1980 സെപ്തംബർ 1).വലംകൈയൻ മധ്യനിര ബാറ്റ്സ്മാനും വലംകൈ ഓഫ് ബ്രേക്ക് ബൗളറുമായ അദ്ദേഹം ഏകദിന, ട്വന്റി 20 മൽസരങ്ങളിലാണ് കളിക്കാറുള്ളത്.2007 സെപ്തംബർ 19 നു ദക്ഷിണാഫ്രിക്കയ്ക്കെതിരായ ട്വന്റി 20 മൽസരത്തിലൂടെയാണ് നഥാൻ മക്കല്ലം അന്താരാഷ്ട്ര ക്രിക്കറ്റിൽ അരങ്ങേറുന്നത്.ആഭ്യന്തരക്രിക്കറ്റിൽ ഒട്ടാഗോ വോൾട്ട്സ് ടീമിനുവേണ്ടി യാണദ്ദേഹം കളിക്കുന്നത്. ന്യൂസിലൻഡ് ക്രിക്കറ്റ് ടീം നായകൻ ബ്രണ്ടൻ മക്കല്ലത്തിന്റെ മൂത്ത സഹോദരനാണ് നഥാൻ മക്കല്ലം.2016ൽ അദ്ദേഹം രാജ്യാന്തര ക്രിക്കറ്റിൽ നിന്നും വിരമിച്ചു.
## അവലംബം

## പുറത്തേയ്ക്കുള്ള കണ്ണികൾ
*
*
*Nathan L McCullum  at the New Zealand Cricket Players Association

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വർഗ്ഗം:1980-ൽ ജനിച്ചവർ
വർഗ്ഗം:സെപ്റ്റംബർ 1-ന് ജനിച്ചവർ
മൊൺടാഗു മേടുതപ്പി

മൊൺടാഗു മേടുതപ്പിയുടെ  ഇംഗ്ലീഷിലെ പേര് **Montagu's harrier **എന്നും ശാസ്ത്രീയ നാമം*Circus pygargus* എന്നുമാണ്. ദേശാടന പ്ക്ഷിയാണ്. ബ്രിട്ടീഷ് പ്രകൃതി വിദഗ്ദ്ധനായിരുന്ന ശ്രീ ജോർജ് മൊൺടാഗുവിന്റെ സ്മരണക്കായാണ് ഈ പേര്.
 

## രൂപവിവരണം

പൂവന് മങ്ങിയ ചാര നിറമാണ്. ചിറകിന്റെ അറ്റം കറുപ്പാണ്.ചിറകിന്റെ മുകളിലും അടിയിലും,വയറിലും വശങ്ങളിലും ചെമ്പിച്ച വരകളുണ്ട്. പിടയുടെ അടിവശം മങ്ങിയ മഞ്ഞ-തവിട്ടു നിറമാണ്.  females വയറിൽ നീളത്തിൽ വരകളുണ്ട്. ചിറകുമൂടിയിൽ പുള്ളികളുണ്ട്.  മുകൾവശം കടുത്ത തവിട്ടു നിറം. മുകൾ വാൽമൂടി വെളുത്തതാണ്.ഇവയിൽ നിറവ്യത്യാസങ്ങൾ കാണാറുണ്ട്.ചെറിയ ശരീര ഭാരത്തെ അപേക്ഷിച്ച് വലിയ ചിറകാണ് ഉള്ളത്. പിട പൂവനേക്കാൾ വലുതാണ്. ഇവയ്ക്ക് 43-47 സെ.മീ നീളവും 97-115 സെ.മീ ചിറകു വിരിപ്പും ഉണ്ട്. പൂവന് ശറാശരി 265 ഗ്രാം തൂക്കവും പിടയ്ക്ക് 345 ഗ്രാം തൂകവും ഉണ്ട്.

## വിതരണം
മിതശീതോഷണ പ്രഡേശങ്ങളിൽ കാണുന്ന ഇവ, മെഡിട്ടറേനിയൻ, ബോറിയൽ കാലാവസ്ഥ പ്രദേശങ്ങളിലും കാണാറുണ്ട്. വീതിയുള്ള നദീതടങ്ങൾ, സമതലങ്ങൾ, തടാക ക്കരകൾ എന്നിവിടങ്ങളിൽ മുട്ടയിടുന്നു. പ്റ്റിയ സ്ഥലങ്ങൾ കിട്ടിയില്ലെങ്കിൽ കൃഷിയിടങ്ങളിലും മുട്ടയിടുന്നു. മിക്ക പശ്ചിമ പെലിയാർട്ടിക് Palearctic പ്രദേശങ്ങളിലും കാണുന്നു..നോർവെയിൽ ഇവ കാണപ്പെടുന്നില്ല.പ്രജനന സ്ഥലങ്ങൾ തുടർച്ചയായി മാറിക്കൊണ്ടിരിക്കും.ഇവയെ കൂടുതലായി കാണുന്നത്  ഫ്രാൻസ്, സ്പെയിൻ, റഷ്യ, ബെലാരുസ്,പോളണ്ട് എന്നിവിടങ്ങളിലാണ്. 

## ഭക്ഷണം
എലികൾ, ചെറു പക്ഷികൾ, പക്ഷി മുട്ടകൾ, വലിയ പ്രാണികൾ, പാമ്പ് അടക്കമുള്ള ഉരഗങ്ങൾ എന്നിവയാണ് ഭക്ഷണം.
സ്ഥിരപഥ ത്തിലൂടെ താഴ്ന്ന് പതുക്കെ പറന്ന് ഇരയെ പിടിക്കുന്നു. വെഗ്ഗത്തിലോടുന്ന ഇരക്ലേയും പിടിക്കും. 
പ്രജനന കാലത്ത് പിടയ്ക്കുള്ള ഭക്ഷണം പൂവൻ തേടുന്നു. അടയിരിക്കുന്ന കാലത്ത്ദിവസം 5-6 തവണ ഭക്ഷണം കൊടുക്കുന്നത്, കുഞ്ഞായാൽ 7-10 തവണയാകുന്നു.പൂവൻ പറക്കുന്നതിന്റെ അടിയിലൂടെ പിട പക്കുമ്പോൾ പൂവൻ ഭക്ഷണം ഇട്ടു കൊടുക്കുകയും വായുവിൽ വച്ച് പിട അത് പിടിക്കുകയും ചെയ്യും. പ്രജനന സ്ഥലം തുടർച്ചയായി മാറികൊണ്ടിരിക്കും.
## പ്രജനനം
ഒറ്റയ്ക്കൊ കൂട്ടമായൊ കാണാറുണ്ട്. ഒരേസ്ഥലത്ത് 30 കൂടുകൾ വരെ കണ്ടിട്ടുണ്ട്. കൂടുകൾ തമ്മിൽ കുറഞ്ഞ അകലം 10 മീ. ആണ്. 

കൂടൂവച്ച സ്ഥലത്ത് തിരിച്ചെത്തുന്നതോടെ പ്രജനന പ്രക്രിയ തുടങ്ങുന്നു. പൂവനും പിടയും ഇണയെ ആകർഷിക്കാനുള്ള അഭ്യാസപ്രകടനങ്ങൾ നടത്തും.ഡൻസുകളും മെയ്യഭ്യാസങ്ങളും ഉണ്ടാവും.മൂന്നു വയസ്സാവുമ്പോഴാണ് പ്രജനന പ്രായം തുടങ്ങുന്നത്. മിക്കതും മുൻ വർഷത്തെ ഇണയെ തന്നെ തിരഞ്ഞെടുക്കുന്നു. പിടയാണ് പുല്ലുകൊണ്ടുള്ള കൂട് ഉണ്ടാക്കുന്നത്. 3-5 മുട്ടകളിടുന്നു. 27-40 ദിവസംകൊണ്ട് മുട്ട വിരിയും.28-42 ദിവസം കൊണ്ട് കുഞ്ഞ് കൂട് വെടിയും. പൂവന് രണ്ട് ഇണകൾ വരെ കാണാം. രണ്ടു പിടാകൾക്കും അവയുടെ കുഞ്ഞുങ്ങൾക്കും പൂവൻ ത്സ്ന്നെ തീറ്റ കൊടുക്കും.

ഏപ്രിൽ മാസത്തോടെ പ്രജനന സ്ഥലത്ത് തിരിച്ചെത്തി തുടങ്ങുന്നു.മെയ് മാസത്തോടെ ഭൂരിഭാഗവും തിരിച്ചെത്തും. എന്നാൽ ഒരു വർഷം പ്രായമായവ ആവർഷം പ്രജനന സ്ഥലത്തേക്ക് തിരിച്ചു വരുന്നില്ല. 

## അവലംബം

## പുറത്തേക്കുള്ള കണ്ണികൾ

* Montagu's harrier species text in The Atlas of Southern African Birds
* Website of the Dutch Montagu's harrier foundation
* Satellite tracking map - Migration and breeding ecology of Montagu's harriers (Spain)
* 
* Ageing and sexing (PDF; 5.9 MB) by Javier Blasco-Zumeta & Gerd-Michael Heinze 
* 
* 

വർഗ്ഗം:കേരളത്തിലെ പക്ഷികൾ
ഒലിവർ ട്വിസ്റ്റ്

ചാൾസ് ഡിക്കൻസ് രചിച്ച ഒരു ഇംഗ്ലീഷ് നോവലാണ്  **ഒലിവർ ട്വിസ്റ്റ്**(***Oliver Twist*** അഥവാ ***The Parish Boy's Progress***).ചാൾസ് ഡിക്കൻസിന്റ രണ്ടാമത്തെ നോവലാണിത്.1837-39 കാലഘട്ടത്തിലാണ് ആദ്യ കോപ്പി പ്രസിദ്ധീകരിച്ചത്. മധ്യ കാല ഇംഗ്ലണ്ടിലെ എല്ലാ ദുരിതങ്ങളും കഷ്ടപ്പാടുകളുമെല്ലാം ഈ നോവലിലൂടെ അവതരിപ്പിക്കുന്നതിൽ ഡിക്കൻസ് വിജയിച്ചു. ഒലിവർ ട്വിസ്റ്റ് എന്ന അനാഥ ബാലന്റെ ജീവിതത്തിലൂടെയാണ് കഥ മുന്നോട്ട് പോകുന്നത്.അനാഥാലയത്തിൽ നിന്നും രക്ഷപ്പെട്ട് വരുന്ന ഒലിവർ ഫാഗിൻ എന്ന കുപ്രസിദ്ധ മോഷ്ടാവിന്റെ കൂട്ടത്തിൽ എത്തിപ്പെടുകയും അവനെ ഫാഗിൻ മോഷണം പഠിപ്പിക്കുകയും ചെയ്യുന്നു.  ബംബിൾ, ഫാഗിൻ, സൈക്സ്, നാൻസി, റോസി, ബ്രൗൺലോ തുടങ്ങിയവരും ഇതിലെ കഥാപാത്രങ്ങളാണ്.

## അവലംബം

വർഗ്ഗം:ഇംഗ്ലീഷ് നോവലുകൾ
നോട്ടിങ്ഹാം

ഇംഗ്ലണ്ടിലെ നോട്ടിങ്ഹാംഷെയർ പ്രവിശ്യയിലുള്ള പ്രധാന പട്ടണമാണ് **നോട്ടിങ്ഹാം**.കിഴക്കൻ നോട്ടിങ്ഹാംഷെയറിലായി സ്ഥിതിചെയ്യുന്ന ഈ നഗരം ഇംഗ്ലണ്ടിലെ ഒരു പ്രധാന വ്യാവസായികകേന്ദ്രമാണ്.1897ലാൺ നോട്ടിങ്ഹാമിനു നഗര പദവി ലഭിക്കുന്നത്.ഇംഗ്ലണ്ടിന്റെ കായികതലസ്ഥാനമെന്നും നോട്ടിങ്ഹാം അറിയപ്പെടുന്നു .2013 സെൻസസ് അനുസരിച്ച് ഇവിടുത്തെ ജനസംഖ്യ 3,10,837 ആണ്.
## അവലംബം

## പുറത്തേക്കുള്ള കണ്ണികൾ

* Nottingham City Council website
*

വർഗ്ഗം:ഇംഗ്ലണ്ടിലെ നഗരങ്ങൾ
ട്രെന്റ് ബ്രിഡ്ജ്

ഇംഗ്ലണ്ടിലെ നോട്ടിങ്ഹാമിലുള്ള ഒരു ക്രിക്കറ്റ് സ്റ്റേഡിയമാണ് **ട്രെന്റ് ബ്രിഡ്ജ്**. നോട്ടിങ്ഹാംഷെയർ ക്രിക്കറ്റ് ക്ലബിന്റെ ഹോം ഗ്രൗണ്ടാണീ സ്റ്റേഡിയം.1899ൽ ഇംഗ്ലണ്ടും ഓസ്ട്രേലിയയും തമ്മിൽ കളിച്ച് ടെസ്റ്റ് മൽസരമാണ് ഈ സ്റ്റേഡിയത്തിൽ നടന്ന ആദ്യ അന്താരാഷ്ട്ര മൽസരം.ഏകദേശം 16,000 പേരെ ഒരേസമയം സ്റ്റേഡിയത്തിൽ ഉൾക്കൊള്ളാനാകും. താരതമ്യേന പുല്ല് കുറഞ്ഞ ട്രെന്റ് ബ്രിഡ്ജ് പിച്ച് ബാറ്റ്സ്മാന്മാരുടെ പറുദീസയായാണ് കണക്കാക്കപ്പെടുന്നത്. 2009 ട്വന്റി 20 ലോകകപ്പിനുൾപ്പടെ പല ഐ.സി.സി. ടൂർണമെന്റുകൾക്കും ട്രെന്റ് ബ്രിഡ്ജ് വേദിയായിട്ടുണ്ട്.2007ൽ ഇന്ത്യൻ ക്രിക്കറ്റ് ടീമിന്റെ ഇംഗ്ലണ്ട് പര്യടനത്തിനിടെ സച്ചിൻ തെൻഡുൽക്കർ അന്താരാഷ്ട്ര ടെസ്റ്റ് ക്രിക്കറ്റിൽ 11,000 റൺസ് പൂർത്തിയാക്കിയത് ട്രെന്റ് ബ്രിഡ്ജിൽ വെച്ചായിരുന്നു.

## അവലംബം

## പുറത്തേക്കുള്ള കണ്ണികൾ

* Official website
* Nottinghamshire County Cricket Club
* Cricinfo's Trent Bridge homepage 
* An informative and historical article about Trent Bridge

വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
വില്ല്യം സോവർ

** ** ഇലക്ട്രിക് എഞ്ചിനീയറിങ്ങിന്റേയും, വൈദ്യുത പ്രകാശത്തിന്റേയും, മേഖലയിൽ സംഭാവനകൾ നൽകിയ ഒരു അമേരിക്കൻ കണ്ടുപിടിത്തക്കാരനാണ്,  **വില്ല്യം എഡ്വാർഡ്  സോവർ ****'' ** (1850 - മെയ് 15, 1883)'' 

അദ്ദേഹത്തിന്റെ നിർമ്മാണങ്ങൾ താഴെകൊടുക്കുന്നു :

* Telegraph apparatus for cable use (March 31, 1874)
* Automatic and autographic telegraph and circuit (February 2, 1875)
* Electric engineering and lighting apparatus and system (August 14, 1877)
* Device for effecting the static discharge in autographic telegraphy (November 6, 1877)
* Electric switch (June 29, 1880)
* Electrical safety device for elevators (July 6, 1880)

## അവലംബം

## അധിക ലിങ്കുകൾ
* William Edward Sawyer Wayback Machine retrieval 2014 Mar 26, original link broken.
* Hiram Maxim Hiram Maxim's account of Sawyer, Wayback Machine retrieval from 2013 Nov 5, original link broken.

വർഗ്ഗം:1850-ൽ ജനിച്ചവർ
വർഗ്ഗം:1883-ൽ മരിച്ചവർ
എഡിസ്വാൻ

**എഡിസൺ ആന്റ് സ്വാൻ ഇലക്ട്രിക് ലൈറ്റ് കമ്പനി ലിമിറ്റഡ്**  * (എഡിസ്വാൻ)*എന്നത്  ഇൻകാൻഡസെന്റ് വിളക്കുകളുടേയും,മറ്റു ഇലക്ട്രോണിക് ഉപകരണങ്ങളുടേയും  ഒരു ഇംഗ്ലീഷ് നിർമ്മാണ കമ്പനിയാണ്.ഇത് പിന്നീട് 1883 - ൽ  ** എഡിസൺ ** **& സ്വാൻ യുണൈറ്റ‍് ഇലക്ട്രിക് ലൈറ്റ് കമ്പനി**  എന്നായി പുനഃർനാമകരണം ചെയ്യപ്പെട്ടു..

## അവലംബം

## അധിക ലിങ്കുകൾ
* http://www.gracesguide.co.uk/Edison_Swan_Electric_Co
* http://www.vintage-technology.info/pages/ephemera/vemazda.htm
ആനക്കുളവി

***Vespa tropica***, ആനക്കുളവി, ഉഷ്ണമേഖലയിൽ കാണപ്പെടുന്ന ഒരിനം കുളവിയാണ് . ഇവ ദക്ഷിണേഷ്യയിലും ആഫ്രിക്കയിലും ധാരാളമായി കണ്ടുവരുന്നു. ഇവയുടെ വേലക്കാർക്ക്  25 മില്ലിമീറ്റർ വലിപ്പമുണ്ട്. ഇവയുടെ തലക്ക്  ഇരുണ്ട ചുവപ്പു നിറവും ഉടലിനു മഞ്ഞ വളയത്തോട്  കുടിയ കറുപ്പു നിറവുമാണ്. വേട്ടയാടുന്നതു വഴി മറ്റു ചെറു കടന്നലുകളുടെ വംശ വർദ്ധനവിനെ ഇവ നിയന്ത്രിക്കുന്നു.

## അവലംബം

## പുറത്തേക്കുള്ള കണ്ണികൾ
* Vespa Tropica 
* Greater banded Hornet

വർഗ്ഗം:ഹൈമനോപ്റ്റെറ
വർഗ്ഗം:ഇന്ത്യയിലെ ഷഡ്പദങ്ങൾ
കായൽപ്പരുന്ത്

**കായൽപ്പരുന്തിന്റെ**  ഇംഗ്ലീഷിലെ പേര് **Steppe eagle** എന്നും ശാസ്ത്രീയ നാമം *Aquila nipalensis* എന്നുമാണ്. പരുന്തിന്റെ വർഗ്ഗത്തില്പെട്ട ഇരപിടിയൻ പക്ഷിയാണ്. മുമ്പ് ഇവയെ ദേശാടനം നടത്താത്ത tawny eagle (Aquila rapax)മായി അടുത്ത ബന്ധമുണ്ടെന്ന് കണക്കാക്കിയിരുന്നു.

## രൂപ വിവരണം
 
62-81 സെ.മീ. നീളം, 1.65 മുതൽ 2.15 മീ. വരെയാണ് ചിറകു വിരിപ്പ്, പിടയുടെ തൂക്കം 2.3 മുതൽ 4.9 കി.ഗ്രാം വരെയാണ്. പൂവനേക്കാൾ അല്പം വലിപ്പ കൂടുതൽ പിടയ്ക്കുണ്ട്.തവിട്ടു നിറമുള്ള ഈ പക്ഷിയുടെ പറക്കൽ ചിറകുകളും വാലും കറുപ്പു കൂടുതലുള്ളതാണ്. ഇവയുടെ കഴുത്തിൽ മങ്ങിയ നിറമില്ല.

കൊക്കുകൾ തമ്മിലുള്ള വിടവ് മറ്റു പരുന്തുകൾളെഅപേക്ഷിച്ച് കൂടുതലാണ്. ചിറകിന്റെ അറ്റത്ത് നിറവ്യത്യാസമുണ്ട്. പാദങ്ങൾക്കും വിരലുകൾക്കും മഞ്ഞ നിറമാണ്. 

## പ്രജനനം
ഇവ റുമേനിയ തൊട്ട് കിഴക്കോട്ട് ദക്ഷിണ റഷ്യ, മദ്ധ്യ ഏഷ്യ , മംഗോളിയ വരെ പ്രജനനം നടത്തുന്നു. വെളിമ്പ്രദേശങ്ങൾ, മരുഭൂമികൾ ഇവ്യാണ് ഇവയുടെ ഇഷ്ട പ്രദേശങ്ങൾ. 

ദേശാടാനക്കാലത്ത് നേപ്പാളിൽ മണിക്കൂറിൽ 15.3 പക്ഷികളെ രേഖപ്പെടുത്തിയിട്ടുണ്ട് 
ചീഞ്ഞവയാണ് പ്രധാന ഭക്ഷണമെങ്കിലുംകറണ്ടു തിന്നുന്നവയേയും സസ്തനികളേയും പിടിച്ചു ഭക്ഷിക്കാറുണ്ട്.മറ്റ് ഇരപിടിയൻ പ്ക്ഷികളുടെ ഭക്ഷണം മോഷ്ടിക്കാറുമുണ്ട്. ഇവയ്ക്ക് ഭക്ഷണം സൂക്ഷിക്കാൻ കഴുത്തിൽ ഒരു അറയുണ്ട്. 

## അവലംബം

* 

## പുറത്തേയ്ക്കുള്ള കണ്ണികൾ

* Steppe eagle species text in The Atlas of Southern African Birds
* 
* 
* 
* 
* 

വർഗ്ഗം:പരുന്തുകൾ
സാവൻ ദുർഗ

ബാംഗളൂരിൽ നിന്നും അറുപതു കിലോമീറ്റർ പടിഞ്ഞാറ് ആയി മഗഡി റോഡിനു സമീപത്ത് ആയി സ്ഥിതിചെയ്യുന്ന ഒരു ഏകശിലാസ്‌തംഭമാണ് (Monolithic Rock)  **സാവൻ ദുർഗ**. ഏഷ്യയിലെ ഏറ്റവും വലിയ ഒറ്റക്കൽപാറകളിൽ ഒന്നായി സാവൻ ദുർഗ കണക്കാക്കപ്പെടുന്നു. . സമുദ്രനിരപ്പിൽ നിന്നും 1226 മീറ്റർ ഉയരത്തിൽ സ്ഥിതിചെയ്യുന്ന ഈ പാറ ഡെക്കാൺ പീഠഭൂമിയുടെ ഒരു ഭാഗമാണ്. ഇതിനു സമീപത്ത് കൂടെ അർക്കാവതി നദി ഒഴുകുന്നു.

## നിരുക്തം
1340-ൽ ഹൊയ്സാല ബല്ലാല മൂന്നാമൻറെ ലിഖിതങ്ങളിൽ ഈ കുന്നിന് *സാവന്ദി* എന്ന് പേര് ഉള്ളതായി കാണുന്നു. 1791-ൽ കോൺവാലിസ് പ്രഭു ടിപ്പു വിൽ നിന്നും മൂന്നാം ആംഗ്ലോ മൈസൂർ യുദ്ധത്തിനു ശേഷം പിടിച്ചടക്കി.  ആ കാലങ്ങളിൽ പ്രാദേശികമായി ഈ കുന്നിനെ സാവിന-ദുർഗ്ഗ  ( സാവ്= ചാവ്,മരണം) എന്ന് പറഞ്ഞിരുന്നു. ഈ കുന്നിൻ മുകളിൽ കയറാൻ പടവുകൾ ഒന്നും ഇല്ല എന്നതും കയറുന്നത്  മരണത്തിനു കാരണം ആകുന്നു എന്നതുമാണ്‌ അങ്ങനെ പേര് വരാൻ കാരണം. ഇവിടെ നിന്നും മഹാശിലായുഗത്തിലെ വസ്തുക്കൾ ലഭിച്ചിട്ടുണ്ട്. 

ഈ കുന്നിനു ചുവട്ടിൽ ഉള്ള ക്ഷേത്രങ്ങളിൽ വീരഭദ്ര സ്വാമി , നരസിംഹ സ്വാമി എന്നീ ദേവതകളെ ആരാധിക്കുന്നു.

## വിനോദസഞ്ചാരം

പർവതാരോഹകർക്ക് വളരെ പ്രിയപ്പെട്ട ഒരു സ്ഥലമാണ് ഇവിടം. ഇതിനു സമീപത്തായി ഉള്ള മഞ്ചനബെലെ റിസർവോയറും ഒരു നല്ല വിനോദ സഞ്ചാര കേന്ദ്രമാണ്. 
വ്യക്തമായ സുരക്ഷാ മുൻകരുതൽ ഇല്ലാതെ സാവൻദുർഗ്ഗ കയറുന്നത് അഭികാമ്യമല്ല.

## മലകയറ്റം
ലോകത്തിലെ ഏറ്റവും മികച്ച സ്ലാബ് ക്ലൈംബിംഗ് പാതയാണ് ഇവിടെ. ഈ പാറയുടെ മുകളിൽ എത്തുവാൻ ആയി "ബെള തിങ്കളു*, *സിമ്പിൾ മങ്കി ഡേ*, *ദീപാവലി*,*ക്ലൌഡ് 9'' എന്നിങ്ങനെ വ്യത്യസ്ത ഇനം പാതകൾ ഉണ്ട്. വെയിൽ സമയത്ത് ഈ പാറ അതിവേഗം ചൂടുപിടിക്കുന്നതിനാൽ കയറ്റം കൂടുതൽ ദുഷ്കരം ആകുന്നു.

## ജൈവവൈവിധ്യം
തവിട്ടു കഴുകൻ,ചുട്ടിക്കഴുകൻ.തേൻകരടി,പുള്ളിപ്പുലി തുടങ്ങിയ ജീവികളെ ഇവിടെ നിന്നും കണ്ടെത്തിയിട്ടുണ്ട്. യെല്ലോ ത്രോട്ടഡ ബുൾബുൾ എന്ന അപൂർവ ഇനം ബുൾബുളിനെയും ഇവിടെ കാണാം. നിരവധി ശലഭങ്ങളെ ഇവിടെ നിന്നും കണ്ടെത്തിയിട്ടുണ്ട്.

*ചിത്രശലഭങ്ങൾ 

File:Golden Angle-Savan Durga-Bangalore Rural .jpg|സുവർണ്ണശലഭം
File:Common Three Ring-SavanDurga Bangalore rural.jpg|മുക്കണ്ണി 
File:Small Cupid-Savan Durga-Bangalore Rural.jpg|ചെറുമാരൻ
File:Grass jewel-Savan Durga.jpg|രത്നനീലി
File:Pointed Cileate Blue and Brigh Babul Blue-Savan Durga .jpg |വനകോകിലൻ,കരിവേലനീലി
File:Common Lineblue Savandurga.jpg|നാട്ടുവരയൻനീലി


## സസ്യജാലം
ഈ പാറയ്ക്ക് ചുറ്റുമുള്ള 27 ചതുരശ്ര കിലോമീറ്റർ പ്രദേശം വരണ്ട  ഇലപൊഴിയും വനപ്രദേശമാണ്. ഇവിടെ നിന്നും കണ്ടെത്തിയ സസ്യങ്ങളുടെ ചെറിയ പട്ടിക താഴെ കൊടുക്കുന്നു. 

## അവലംബം

വർഗ്ഗം:കർണാടക
വർഗ്ഗം:കർണാടകത്തിലെ കോട്ടകൾ
വർഗ്ഗം:ഇന്ത്യയിലെ കെട്ടിടങ്ങളും നിർമ്മിതികളും
ജി.ഡി.പി. അടിസ്ഥാനത്തിലുള്ള ഏഷ്യൻ രാജ്യങ്ങളുടെ പട്ടിക

2015 ൽ അന്താരാഷ്ട്ര നാണയനിധിയുടെ ഡാറ്റയനുസരിച്ചുള്ള മൊത്ത ആഭ്യന്തര ഉത്പാദനത്തിന്റെ വസ്തുതയനുസരിച്ചു മൂല്യനിർണ്ണയം ചെയ്ത്, അക്ഷരമാലാ ക്രമത്തിലാക്കിയ ഏഷ്യൻ രാജ്യങ്ങളുടെ പട്ടിക.

വർഗ്ഗം:ഏഷ്യൻ രാജ്യങ്ങൾ
ക്യിപാ ഫോർമെഷൻ

മധ്യ ചൈനയിലെ ഹെനാൻ പ്രവിശ്യയിൽ കാണുന്ന ഒരു ശിലാക്രമം ആണ് **ക്യിപാ ഫോർമെഷൻ**(Qiupa Formation) അഥവാ **ക്യിപാ ശിലാക്രമം**. ഇത് അന്ത്യ ക്രിറ്റേഷ്യസ്‌ കാലത്ത് നിന്നും ഉള്ള ശിലാക്രമം ആണ്. ഈ ശിലക്രമത്തിന്റെ പ്രത്യേകത എന്തെന്നാൽ ഇവ അന്ത്യ ക്രിറ്റേഷ്യസ് മുതൽ തുടക്ക പാലിയോജീൻ (പാലിയോസീൻ) വരെ ഉള്ള ശിലകൾ പൂർണമായും ഉൾകൊള്ളുന്നു എന്നതാണ് ഇത് കൂടാതെ ഇതിൽ കെ ടി ബൌണ്ടറി ഉൾകൊള്ളുന്നു എന്നതും ഇതിനെ പ്രമുഖമായ ശിലക്രമം ആകുന്നു . 

## ഫോസ്സിലുകൾ
ഇവിടെ നിന്നും നിരവധി ദിനോസർ ഫോസ്സിലുകളും , മുട്ടയുടെ ഫോസ്സിലും കിട്ടിയിട്ടുണ്ട് . കിട്ടിയിടുള്ള പല ഫോസ്സിലുകളും ഇനിയും വർഗ്ഗികരിച്ചിട്ടില്ല . കണ്ടു കിട്ടിയതിൽ തിരിച്ചറിഞ്ഞിടുള്ള ദിനോസർ കുടുംബങ്ങൾ ഇവയാണ് ഡ്രോമയിയോസോറിഡ്, ഓവിറാപ്റ്റോർ , അങ്കയ്ലോസൗർ , ഓർനിത്തോപോഡ് , ഓർനിത്തോമിമിഡ് , ട്രൂഡോൺറ്റിഡ്.

## ദിനോസറുകൾ

### [[തെറാപ്പോഡ|തെറാപ്പോഡകൾ]]
* **Luanchuanraptor henanensis** - ഇടത്തരം വലിപ്പമുള്ള ഡ്രോമയിയോസോറിഡ് വിഭാഗത്തിൽ പെട്ട ദിനോസർ . കണ്ടെത്തി വർഗ്ഗീകരിച്ച വർഷം 2007.  
***Qiupalong henanensis** - ഏഷ്യയിൽ നിന്നും കണ്ടെത്തിയ ആദ്യത്തെ ഓർനിത്തോമിമിഡ് വിഭാഗം ദിനോസർ . കണ്ടെത്തി വർഗ്ഗീകരിച്ച വർഷം 2011. 
***Tyrannosaurus luanchuanensis** - റ്റിറാനോസോറിഡ് വിഭാഗത്തിൽ പെട്ട വലിയ മാംസഭോജി . ഇത്  ടർബോസോറസ് തന്നെ ആണ് എന്നും അല്ല പുതിയ ഒരു വകഭേദം ആണെന്നും വാദങ്ങൾ ഉണ്ട് . കണ്ടെത്തിയ  വർഷം 1977-79.
***Yulong mini** - ഒരു ഓവിറാപ്റ്റോർ, ഈ വിഭാഗത്തിലെ ഏക ഉപവർഗം ആണ് ഇത് . അഞ്ചു ഫോസ്സിലുകൾ ലഭ്യമാണ് . HGM 41HIII-0107 - ഒരു ഏകദേശം പൂർണമായ തലയോട്ടി , HGM 41HIII-0108 - കിഴ് താടി ഇല്ലാത്ത ഒരു തലയോട്ടി , HGM 41HIII-0109 -  ഭാഗികമായ ഒരു അസ്ഥികൂടം തലയോട്ടിയും കീഴ് തടിയും ഉണ്ട്, HGM 41HIII-0110 - ഭാഗികമായ തലയോട്ടി കീഴ് താടി , കഴുത്തിലെ കശേരുകികൾ , HGM 41HIII-0111 ഭാഗികമായ അരകെട്ട് . വർഗ്ഗീകരിച്ച വർഷം 2013. 

### മുട്ടകൾ
ക്യിപാ ശിലാക്രമത്തിൽ നിന്നും നൂറു കണക്കിന് ദിനോസർ മുട്ടകളും മുട്ട തോടുകളും കിട്ടിയിടുണ്ട് . ഇവ മിക്കതും മൂന്ന് അവസ്ഥകളിൽ ആണ് ,ഒന്ന് പൂർണമായും ഫോസ്സിലായ മുട്ടകൾ , രണ്ടു കൂട്ടിൽ തന്നെ ഫോസ്സിൽ ആയ രീതിയിൽ ഉള്ള മുട്ടകൾ , ദിനോസർ ഫോസ്സിളിനുള്ളിൽ ഫോസ്സിൽ ആയ നിലയിൽ.

## മറ്റു ജീവികൾ
* **Funiusaurus luanchuanensis** - ഒരു പുരാതന ഇനം പല്ലി ആണ് , ഈ പല്ലിയുടെ ഒരു അപൂർണമായ തലയോട്ടി ഇവിടെ നിന്നും 2014 കിട്ടിയിട്ടുണ്ട് . ടൈപ്പ് സ്പെസിമെൻ HGM 4IHIII-114 ഒരു ഭാഗികമായ തലയോട്ടി , കിഴ് താടി എല്ല്  എന്നിവയാണ് . 
* **Yubaartar zhongyuanensis** - മൾടിട്യുബർക്യുലേറ്റ് എന്ന  വിഭാഗത്തിൽ പെട്ട ഒരു പുരാതന സസ്തിനി  ആണ് ഇത് . കിട്ടിയ ഭാഗങ്ങൾ തലയോട്ടി , കിഴ് താടി എല്ല്  , ഭാഗികമായ അസ്ഥികൂടം , മുൻ കാലുകൾ എന്നിവയാണ് . ഹോലോ ടൈപ്പ് 41HIII0111 ഇപ്പോൾ ഹെനാൻ ജിയോളോജിക്കൽ   മ്യൂസിയത്തിൽ പ്രദർശനത്തിൽ ഉണ്ട് .

## അവലംബം

വർഗ്ഗം:ചൈനയുടെ ഭൂമിശാസ്ത്രം